
Izvorna novela 


ODLUČNI 


Bilo je oko devet sati ujutro. Sa zagrebačke 
prvostolne crkve zvala su zvona na sv. Misu. 
Zvala, kao što zovu svaki bo-govetni dan. Ljudi 
su dolazili, da se poklone Stvoritelju, kao što 
dolaze svaki dan. I nitko nije ništa neobično vi- 
dio u tome, osim onog derančeta od kojih šest 
godina, koje je u bijelim gaćicama i crvenom 
prsluku, sa šeširićem u ruci danas prviput stupilo 
u veliku prvostolnu crkvu. Dječak se plaho držao 
majke, jedre seljanke, i sav smeten oborio očice 
preda se. Kad vidi, da majka poklekne kod škro- 
picnice, poklekne i on. I kad se ona prekriži, 
pod'gne i mali Drago glavicu, te se rukom maši 
čela, kako ga je majka učila: »U ime Oca i . . .« 

Ruka mu zastane, očice mu se zasvijetle i ši- 
rom otvore, a ustašca ne bijahu kadra da -dalje 
govore. Mili Bože, kakve li crkve! Lijepa, da ne 
može biti ljepša, i onolička! Široka, dugačka i 
visoka, da glavu moraš nagnuti duboko u zati- 
ljak, hoćeš li joj ugledati strop. I kameni izrasli 
u visinu, da drže strop, baš kao vite jele u vla- 
steoskoj šumi! I gle! Na stropu same zvjezdice, 
kao na nebu za vedre noći. Prozori puni šaro- 
viti'h slika. I tamo sunce probija kroz prozor i 
baca crveno i modro svijetlo na stolac, što stoji 
ispod malog, zlatnog krovića s lijeve strane 
oltara. A istom veliki anđeo, koji drži propovi- 
jedao niču, da ne padne! Da li živi? Hoće li se 
micati? Gleda Drago u čudu, ali anđeo je miran 
i nikako se ne miče. 

I očice mu vrljaju dalje. Gledaju ljude, koji 
mu se čine čudno malenima u toj velikoj crkvi. 
I svi mirni, da bi mogao miša čuti! Pa mnoštvo 
krasnih oltara! A-a! Sve mu se mililo, svemu se 
divio. 

Još se nije mogao snaći od čuda, kad li za- 
zvoni malo zvonce i • — momče se prenulo. Što 
je to bilo?! Zabrujalo nešto, zašumilo tako' sna- 
žno, dg mu se činilo, cijela se crkva trese. U 
isti mah dolazili svećenici u krasnom misnom ruhu 
i pošli do velikog oltara. Gleda ih mališ, ali ne 
može ništa da misli, već samo sluša, kako onO' 
nešto divno svira. Sad tiho, sad glasno, pa slatko 
i umiljato, da mu se srdašce topi od miline. 
Otkuda samo dolazi? Sve mu se čini, negdje 
odozgo. A kad još i zbor poče skladnim pjeva- 
njem, učinilo mu se tako divotno, da je majčicu 
svoju povukao za skute, pa joj prišapnuo: 

»Dolazi li s neba?« 

Majka ga nije razumjela: 

»Što to, sinko?« 

»Sviraju li i pjevaju anđeli?« 

Majka se smiješila. Onda ga primi za ruku i 
odvede bliže oltaru. Tu mu reče: 

»Okreni se i gledaj tamo gore! Vidiš li orgulje 
i one, koji sviraju i pjevaju?« 

Gleda Drago gore i u njegovom malom srcu 
se stvori želja: da mu je biti tamo! 

»Majko,« šapne, »idemo i mi gore!« 

»A ne,« odgovori majka, »ne smijemo tamo.« 

»Tko brani?« 


ČASOVI 

»Oni tamo gore.« 

»Zašto?« 

»Smetali bismo. Ali sada muči i moli se dra- 
gome Bogu, da ti dade zdravlje i da postaneš 
dobar čovjek.« 

Momče sklopilo ručice. Htio je moliti za zdra- 
vlje i da postane dobar čovjek. Ali orgulje sve 
to ljepše sviraju, sad nježno, sad snažno, sad 
veličanstveno, pa onda opet slatko, da ništa drugo 
ne može da misli, nego: dragi Bože, da mogu vi- 
djeti, kako gospodin tamo gore svira . . . 

* 

U životu svakog čovjeka ima časova, koji su 
odlučni i sudbonosni. Oni podavaju pravac i utiru 
put, kojim će čovjek poći. U takvim časovima 
stvori se u duši nezamjetljiva odluka, koja se 
ukorijeni, uvriježi i koju nitko i ništa više ne 
može iščupati. 

Kad je mali Drago stupio prvi put u veliku 
zagrebačku katedralu, bijaše to i za nj takav 
odlučan čas. Slika prekrasne crkve, divni zvuk 
orgulja, skladno pjevanje, sve mu se ovo du- 
boko usjeklo u srce i u pamet. 

Dijete, koje bijaše i dosad dobro i tiho, po- 
stade još nježnije i još bolje. Potrebnima na 
pomoć, obziran prema slabijima, blag u rasuđi- 
vanju, stišavao je često svađe, kad su se djeca 
uhvatila u koštac. Nazvali ga malim svecem. Naj- 
radije se igrao sam, gradio crkve i oltare, a i vi- 
soke orgulje. Pri tom mu samo jedno ne bijaše 
jasno: gdje se na tim orguljama svira. . . 

Kadgod je mogao s majkom u Zagreb, prihva- 
tio je rado, i svaki bi put polazio »veliku crkvu«, 
da se pokloni dragome Bogu i sluša orgulje. 

Prolazilo vrijeme i Drago svršavao četvrti raz- 
red pučke škole. Bio uzoran đak, najbolji u raz- 
redu. 

I opet se jednom desio u Zagrebu. Majka mu 
prodavala rod od svoga polja i vrta, a njega sve 
moćnije privlačilo nešto, te pođe da »vidi kate- 
dralu«. Iz crkve dopiraše skladna pjesma i ne- 
zaboravni slatki zvuk orgulja. Drago je već oda- 
vna znao, da svi, koji tamo pjevaju i sviraju, 
ulaze u desni toranj, pa stepenicama na kor. 
Često je već stajao pred tim ulazom, ali priro- 
đena mu poslušnost i čednost, a najviše strah, da 
ga ne bi tko otjerao, odvratiše ga da onako, kra- 
dom, pođe »gore«. Evo, gdje i danas stoji pred 
tim vratima i srce mu snažno kuca: bi li, ne bi 
li pošao? 

U taj hip zabrujale su orgulje i skladni zvuk 
napuni mu srce takvom milinom, da je preki- 
pjelo, i on pod pritiskom neke više sile uljeze 
u toranj. Sve uzima nekoliko stuba na komad, 
te se istom zaustavi pred velikim vratima. Tu ga 
opet obuze strah, pa oklijevanje. Ali se ohrabri: 
»A šta,« pomisli, »ne će me ubiti!« I nagne, da 
otvori vrata. Ali da, vrata zaključana! Bilo mu 
da zaplače. Eto, jedva jedvice došao do njih, a 
sad ne može unutra! 

Najednom čuje, da netko ide. Brzo dalje, da 
ga ne vidi! Sakrio se. 

Došljak (bio je to neki gospodin) zastane 
pred vratima. Pritisnuo malo jače o vrata, i gle, 
otvoriše se. Ala radosti! Silazi Drago, pa upre 
tjelešcem i uspije! Evo ga već kraj ogromnih 
orgulja. Kako su brujale! Ne čuješ ni vlastitih 
riječi! 

Ogleda se Drago. Tamo sprijeda stajao je sve- 
ćenik i mahao rukama. I oko njega pjevači, koji 
su pjevali, kako je on to zapovijedao'. A lijevo 
je sjedio gospodin i svirao. I Drago, koji se nije 
mogao snaći od veselja, da mu se napokon ispu- 
nila želja, zaboravio strah, te se sve bliže i bliže 
privlačio, dok nije ugledao tipke orgulja. Gle- 
dao ih sjajnim očima i slušao razdragan, kako 
gospodin lijepo svira. 

Najednom ga netko primi za uho: 

»Što radiš ovdje, derane?« 

Malne se srušio, tako se uplašio. 

»Vidiš ti malog lopova!« nastavi gospodin, onaj 
isti, koji je došao prije njega. »Misliš li što 
ukrasti, he?« 

Ne-e! Kako bi on to htio! Samo treba da to 
kaže gospodinu. Ali njemu, ludom djetetu, jezik 
odnekud težak, kano da se prilijepio, a srce kuca, 
mili Bože, kano da će probiti prsa. Stoji tako 
Drago, kao da se okamenio. Prignuo glavu i ne 
usuđuje se maknuti. 

»Čekaj, predat ću te stražaru!« zagrozi se go- 
spodin. 

To bijaše previše. I mali Drago udari u očajan 
plač. 

Upleli se i drugi. Zvao ga gospodin, koji je 
tako lijepo svirao, ali Drago ni s mjesta. Ne može 
jadan! Stoji kao mali osuđenik, pa se guši od 
plača. 

Uto pristupi k njemu svećenik, koji je mahao 
pjevačima. Pogladi ga mekom rukom, primi za 
podbradak, te mu milo' reče: 

OČINSK 

Moj je stric Gregor Bukovski prije rata bio 
u Petrogradu poznat nesamo kao genijalan ki- 
rurg, nego i kao velik škrtac. Jednoga dana se 
razboli njegova jedina kći Nadežda od upale sli- 
jepoga crijeva. Ono, što drukčije nije običaj, to 
je kod moga strica bilo samo po sebi razum- 
ljivo: svoje jedino' dijete operirao je sam. 

Operacija je uspjela. Drugi dan dođoše pri- 
jatelji, znanci i rođaci, da ga pitaju, kako je mo- 
joj sestrični. Svaki drugi je počeo ovako: 

»Ali tako vam svega na svijetu, recite mi, 
Gregore Borisoviću, zar vam nije krvarilo očin- 
sko srce, kad ste vidjeli svoje dijete pod nožem?« 


U vašoj knjižnici treba da se što prije nađe 
i prekrasni roman 

„PETNAEST TORNJEVA" 

od Štete Jurkić — Ilustrirao Gabrijel Jurkić 


»Ne plači, sinko, nego reci iskreno, što te do- 
velo ovamo?« 

Drago ga pogleda. I kad u njegovim očima vidi 
more dobrote, stade jecajući pripovijedati, kako 
je, kad je »još bio mali« i prvi put došao u ka- 
tedralu, mislio da anđeli u nebu sviraju i pje- 
vaju. I kako odonda želi vidjeti, gdje to svira. 

Svećenik ga sluša, i njegovo se blago lice sve 
više vedri . . . 

To bijaše drugi odlučni čas u životu malog 
Dragana. 

Evo, gdje u Zagrebu polazi školu i gdje svaki 
dan smije biti u lijepoj prvostolnici, koju tako 
voli. Ali nesamo to, nego uči i svirati na orgu- 
ljama, i sve to dobrotom onog blagog velečasnog 
gospođina . . . 

* 

U samostanu Franjevaca posvetio se Drago 
kao redovnik posvema Bogu. Milo ga gledati, 
kako sav preobražen čita sv. Misu, a još milije 
slušati, gdje zvonki mu glas lijepo ozvanja u 
prostranoj crkvi. Kad se glasno moli ili čita evan- 
đelje, čuje se jasno svaku riječ i može lijepo ra- 
zumjeti i uživati u premudrosti Kristove nauke. 
Zato ga vjernici vole. Tko mladog redovnika 
kod oltara gleda i sluša, osjeti, kako duša nje- 
gova polij eće Svevišnjemu i kako mu je dano od 
Boga, da u srca vjernika ulije smirenost i vje- 
rovanje. 

I bio je i sam smirene duše i vedra srca. Naj- 
sretniji u časovima, kada je mogao sjesti k veli- 
kim orguljama u prekrasnoj zagrebačkoj kate- 
di ali, da u pjesmi izlijeva dušu pred Gospodi- 
nom. Tada su orgulje zabrujale, da si mislio, nisu 
to više orgulje, nego potpuni orkestar, gdje svi- 
rale zvijuču, gajde gunđaju, trube snažno trube, 
a gusle plaču i pjevaju. Slušajući orgulje rasta- 
palo ti se srce od miline, kano onomad i njemu, 
malom Dragu, kad je u odlučnom času stupio 
prvi put u zagrebačku prvostolnu crkvu . . . 

KARLA KOLESARIĆ 

O S R C E 

Svakomu drugomu odgovarao je on mrzo- 
voljno: 

»Glupost! Takva je operacija kaO' i svaka dru- 
ga. Prorezati, izvaditi, zašiti — i gotovo je!« 

Pedesetoga, koji ga je to isto pitao, bacio je 
van. Ali uveče je došao k njemu moj otac. I on 
je počeo: 

»Reci mi, Gregore Borisoviću, zar ti nije krva- 
vilo srce . . .?« 

»Glupost!« prekine ga stric. »Ti si pedeseti- 
prvi, koji me tako nešto glupo pitaš. No od tebe, 
koji me već četrdeset godina znaš, to bih bio 
najmanje očekivao.« 

»Ali ne!!« otac će uzrujanom stricu. »Hoću da 
te pitam nešto posve drugo, nego ostali, koji te 
još ne poznaju četrdeset godina Hoću da te 
pitam ovo: zar ti nije krvavilo srce, kad si mo- 
rao badava operirati kćerku iz tako bogate 
kuće?« 

NOEMI ESKUL 

NAJSLAVNIJI DIJAMANT SVIJETA 


Na cijelom svijetu je od sviju 
velikih dijamanata najslavniji di- 
jamant, poznat pod imenom Or- 
lov. Ima vrlo malo dijamanata o 
kojima je povijest tako točno za- 
bilježena, kao o tom dijamantu. 
To je povijest najsitnijih pojedi- 
nosti, ali zanimljiva. 

Dijamant »Orlov« teži 196 ka- 
rata. Nađen je početkom 17. sto- 
ljeća u indijskom gradu Golcon- 
di. U početku je imao težinu od 
300 karata. Tada je dopao u ru- 
ke velikog mogula Džehan Šaha. 
Džehan Šah ga je dao izbrusiti, 
pa je tada dijamant dobio svoj 
današnji oblik »indijske ruže«. 
Nakon Džehan Šahove smrti ba- 
štinio je taj dijamant njegov sin 
Aureng Zeba. Aureng Zeba je na 
nepoznati način došao do još je- 
dnog dijamanta, koji je bio težak 
186 karata. Taj dijamant od 186 
karata bio je brušen u istom obli- 
ku kao i onaj prvi, t. j. u obliku 
»indijske ruže«. To je bio zapra- 
vo pendant prvom dijamantu koji 
se zvao Veliki Mogul. Danas se 
taj pendant nalazi u rukama en- 
gleskoga kralja te je među nje- 
govim dragocjenostima poznat 
pod imenom »Kooh-i-Noor«. Oba 
ta dijamanta vidio je g. 1665. na 
dvoru Aureng Zeba u Delhiju 
Francuz J. B. Tavernier, koji je u 
polovici 17. stoljeća mnogo pu- 
tovao po Istoku baveći se trgo- 
vinom dragulja. Međutim je g. 
1738. Delhi osvojio perzijski vla- 
dar Nadir Šah. Tim povodom pala 
je i dinastija Velikog mogula, pa 
su njezine dragocjenosti pripale 
pobjedniku Nadiru. On je odmah 
Orlovu dao ime »Derya-i-Noo*r«, 
t. j. »More svijetla«, a drugi je 
dijamant dobio ime »Kooh - i - 
Noor«, t. j. »Brdo svijetla«. Na 
prijestolju Nadir Šaha našla su 
se oba- dijamanta posljednji put 
zajedno. Od toga vremena im je 
sudbina potpuno podijeljena. — 
»Kooh - i - Noor« dospio je u 
ruke maharadže od Lahorea, od 
kojega je god. 1752. dijamant 
kupila engleska kraljevska riz- 
nica, gdje se još i danas nalazi, 
ali prebrušen u drugi oblik i sa 
izmijenjenom težinom, t. j. iza- 

Desno : 

ČARANJE PROTIV BURE 
Naslikao M. Vanka 


kako je dobio ovaj drugi oblik, 
imao je težinu od 166 karata. Di- 
jamant »Derya - i - Noor«, koji 
se sada zove Orlov, je naprotiv 
nestao poslije smrti Nadir-Šaha. 
Odjednom se međutim pojavio u 
drugoj p o 1 ovic i osamnaest o g a 
stoljeća u perzijskom gradu 
Džulfi. Nalazio se u posjedu ne- 
kog trgovca po imenu Safre. On 
ga je potajno odnio u Amster- 
dam, gdje ga je pohranio u je- 
dnoj banci. Poslije Safrine smrti 
pripao je njegovu potomku Iva- 
nu Lazarevu, koji ga je g. 1774. 
prodao Gregoriju Orlovu, ru- 
skom knezu. Gregorije Orlov, po 
kojemu dijamant nosi ime, dao 
je za nj 400.000 zlatnih ru-balja, 
koje je otplaćivao kroz sedam 
godina. On ga je poklonio ru- 
skoj carici Katarini II. prigodom 


njezina imendana. Otada se Or- 
lov nalazio na ruskom carskom 
žezlu. Na vrhu tog zlatnog žezla 
nalazi se još i sada zajedno sa 
ostalim blagom ruske carske di- 
nastije, koje je pohranjeno u so- 
vjetskoj moskovskoj riznici »Go- 
hran«. Za boljševičke revolucije 
g. 1917. nastala je legenda, kako 
je jedan ruski veliki knez na bi- 
jegu iz Rusije ponio sobom i taj 
dijamant te ga usprkos bijednog 
života nije htio prodati, nego ga 
je čuvao' kao neprocjenivu dra- 
gocjenost. Ta je legenda dala sa- 
držaj poznatoj opereti» Orlov«, 
koja je i filmovana. Sovjetska 
vlada je tokom godina nastojala 
kako bi zajedno s ostalim car- 
skim blagom unovčila i taj dija- 
mant, ali joj to dosada nije po- 
šlo za rukom. T. R. 


ZAGONETNI METEORSKI KRATER 


Poznato je, kako' iz svemira 
padaju na našu Zemlju brojni me- 
teori. Najveći poznati meteorski 
krater nalazi se u Arizoni (Sje- 
dinjene Američke Države), a ima 
1200 metara promjera. To je či- 
tava kotlina, za koju je doista 
dokazano, da je nastala uslijed 
meteorskog pada. Iz njezine ši- 
rine dade se zaključiti, da je me- 
teor, koji je na to mjesto pao, 
morao biti velik od 350 do 450 
metara. Iza višekratnih istraživa- 


nja i kopanja nije uspjelo pro- 
naći do danas taj meteor. U oko- 
lici te jame našli su se manji 
meteori i to u vrlo velikoj dubini, 
no nijedan nije bio veći od pet 
metara. Zagonetka izginulog me- 
teora tjera geologe da stvaraju 
na j različiti je teorije. No većina 
pozivajući se na zakon O' ener- 
giji, misli, da je taj ogroman me- 
teor došao' na zemlju s takvom 
silom, da se u silnoj eksploziji 
pretvorio u paru. 

Kornati iz slavenske Lušice 


»Na poljani kruška stoji, 

A pod kruškom kamenice, 
Pod kamenjem prebijelim 
Leži crven, zlatan prsten. 
Kroz prstenak raste strnje 
A na strnju bijelo zrnje. 
Eto ide šaren paun, 

Ponaj ljepše strese perje, 
Dođe jedna mlada moma, 
'Kupi perje vijenac plete... 


Kruška stoji na poljani, 

Zlatan prsten ispod kruške, 

Od crkve se ori zvono, 

Djeva plete rutvin vjenac.« 

»Kćerkice, to je lijepa pjesma,« reče stara Vi- 
čac Han'ki. Sjedjele su u dvorištu. »Lijepa, lijepa 
pjesma, a i ti imaš lijep glas.« 

»Kod kuće^sam bila kantorka,« odvrati dje- 
vojka. »Ovdje se malo pjeva.« 

»A ko će i pjevati?« reče stara Vičac. »Ja zna- 
dem jednoga, koji ljepše pjeva negoli i jedan 
mladić. To je moj sin Lobo.« 

»Tvoj Lobo pije previše rakije. Da nije bio 
pijan, možda se kola sa tetkom ne bi ni prevr- 
nula.« 

Stara Vičac strese svojom sijedom glavom. 

»Ćerkice, šta to govoriš? Zar biste vi mogli 
da se vozite sa jednim gladnim kočijašem? Moj 
je Lobo dobar i jak i ima izvanredan glas. On 
vam nije mogao pomoći proti Smjertnice, iako 
je dosta jak. Drugačije je on — čedan kao ma- 
čak kod grušaline.« 

»Dok s’ ore i sije, 

Lobo lijepo snije; 

Kad jedu i piju, 

Tu sam prije sviju.« 

»Ha, — ha eto vam sina! Lijepe pjesme pjeva!« 

»Ćerkice, pjesma mora biti vesela, inače nije 
prava pjesma. Mora u njoj biti malo zaslade. 
Gledaj, eno ga gdje dolazi . . . moj Lobo. On je, 
kako vidiš, ipak lijep, jak mladić!« 

»Još nije ni podne, a on je već pijan? Fuj! Ja 
idem u kuću!« 

Ona ode. 

»Vidim te, majčice!« (Ovako Lužioki Srbi go- 
vore, kad nekom nazdravljaju) povika Lobo iz 
daleka i nagne iz jedne flaše, koju je sobom 
nosio. On se približi i stade pred starom, pa joj 
gotovo pakosno' reče: 

»Majko, moramo seliti!« 

»Mi? Seliti? Šta buncaš? Kuda?« 

»To ja sve ne znam. Onaj novi, Juro, hoće da 
nas izbaci.« 

»Izbaciti? Nas? Mene?« 

Stara groktaše od iznenađenja. 

»Otkada znam za sebe, bila sam ovdje na ovo- 
me imanju. Na njega i spadam! Jesi li ti poludio, 
ti pijanico?« 


— Napisao Vani JZeller (Nastavak) 

Lobo sleže ramenima: 

»Ako budete psovali, onda ne ću ništa više 
pričati.« 

»Daj pričaj, kazuj, Lobo!« primirila ga ona. 

»To je sve radi gospođe. Jer je Smjertnica 
prevrnula kola. Juro ne vjeruje u ništa, on kaže, 
da je Smjertnica samo babarija.« 

Žena sklopi ruke. 

»Odnio ga đavo da Bog da!« 

»I odnijet će ga već!« reče Lobo ljutito. »Njega 
i onoga starog Kitu, krepalu, staru mrcinu. Kito 
zna, da vi želite da mu metnete stjenice u lijes, 
kada umre. On ne će da ponese sobom stjenice. 
Radi toga će ostaviti onome bavarskoj mrcini Vi- 
limu deset talira, da čuva stražu kod njegova 
lijesa.« 

»Da, taj lopov! Čuvar stjenica! No, sinčiću, mi 
ne ćemo radi toga iseliti. Baš radi toga ću ja 
zadržati stjenice.« 

»Zadržala ili ne zadržala, morat ćemo sva- 
kako van! Oni su pričali Juri o tim stjenicama i 
da si ti išla neprestano oko lijesa pokojne gazda- 
rice, kako bi turila u njega pero sa stjenicama, 
a on je nato rekao: Moraju napolje!« 

»Ko ti to kaže?« 

»Sam mi je Juro kazao'. Moramo seliti. On ne 
će 'biti miran, dok nas ne izbaci. Nazvao nas je 
i svinjama.« 

Žena opet sklopi ruke. 

»Vidim te, majko,« zinu Lobo i. napi se opet. 
»Ja ću ubiti Juru.« 

Nato ga zgrabi mati za ruku. 

»Ne govori tako glasno. Poklonit ću ti i ona 
tri srebrenika.« 

»I Vilhelm, bavarska mrcina mora također se- 
liti,« cerio se Lobo. »Njega opet izbacuje onaj 
drugi — Samo.« 

»Šta kažeš? Samo je otjerao Vilima, Nijemca?« 

Stara se iskesi. 

»Sine Lobo, hajde radi, da te ne vidi bespo- 
slena stari Šolta. Sve od njega zavisi, a ja ću već 
učiniti, što treba.« 

Momak odtetura na polje tek nakon mnogih 
njezinih molbi i, obećanja. Stara ostade sama na 
klupi. Ona danas nije imala nikoga da obiđe, 
niti je kao obično imala- da- ide u grad, kuda je 
išla kao glasnik, svraćajući usput u mnoge kuće 
i izvršujući u građu mnoge poslove za razne 
ljude. Ovdje u šoltinom dvorištu bila je jedna 
mala sobica, u kojoj je ona spavala sa svojim 
sinom Lobom. 

Sada pogleda prema suncu i zamisli se 

»Stoji kruška na livadi, 

A pod kruškom kamenice . . .« 

Hanka je pjevala u kući. Stara je pažljivo 
slušala, a onda reče sama sebi: 

»Možda će se nešto moći učiniti s ovom dje- 
vojkom.« 

Sada čuje unutra razgovor. Samo se razgo- 
varao s Hankom. 

»Lijepa je to pjesma. Mi je nešto drugačije 
pjevamo. To je po češkome,« reče Samo. 

»Ne znam, odakle je, a tako sam je naučila,« 
odvrati djevojka. 

»Znadeš li, šta ta pjesma znači?« 

Ona se nasmije. 

»Zar misliš, da sam tako -budalasta, da ne znam, 
šta pjevam?« 

»E, pa nije ni lako razumjeti tu pjesmu. Kaži 
mi, šta ti misliš pod paunom, koji gubi perje, i 
pod djevojkom, koja plete rutvin vijenac?« 

»'Ništa ne mislim! Paun je paun. Znadem sa- 
mo-, da je to nešto tužno, jer je rutvin vijenac 
svadbeni, a i mrtvački vijenac. No meni se ne će 
da mislim nato.« 

»Da, da, tako je! Meni se čini, Hanka, da si 
ti bljeđa nego li si bila, kad si k nama došla. 
Da ti štogod ne manjka kod nas ili možda ne 
možeš spavati?« 

Ona uzdahnu. 

»Ne znam, šta mi manjka! Ne mogu nikako da 
budem veselija. Možda je to želja za kućom i 
svojima.« 

»Hanka, bilo bi mi vrlo drago, da ti se kod 
nas dopada Naj volio bih, da ti nabavim sve, što 


ti želiš, a najvolio bih, da ti sve želje mogu iz 
očiju čitati.« 

»Vidim ja to, Samo, ti si dobar čovjek!« 

On se gorko nasmija. 

»Da, dobar čovjek! Koja korist, kad nemam 
sreće. iNi jesam ni tako lijep ni fin ni cif rast kao 
na primjer moj brat Juro. Zar ne, on se tebi 
vrlo sviđa?« 

»Pa mora mi se sviđati. Moja je dužnost, da 
mi se on sviđa, kad ću postati njegovom su- 
prugom«. 

Sve je ovo djevojka izgovorila mucajući, klo- 
nulim glasom. 

»Nema toga čovjeka, koji bi te nato mogao 
prisiliti,« reče Samo uzbuđeno. »Tu odlučuje tvoja 
slobodna volja. Ti možeš isto tako poći za... 
jednoga drugoga.« 

Djevojka duboko uzdahnu. Uto dođe neko u 
sobu i time se razgovor prekinu. 

* 

Istoga dana srete po podne stara Vičac kao 
slučajno Samu na stazi u polju. 

»Okani se tih tvojih stjenica,« reče joj Samo. 
»Brat svakako hoće da vas izbaci, ali ja ću već 
gledati, da i nadalje ostaneš u komorici.« 

»Gospodin je Samo prijazan gospodin. Možda 
bih mu mogla gdjegod biti zahvalna. Ja sam 
bacala karte i znam dosta toga, što ne bi zgo- 
rega bilo, da znade i gospodin Samo.« 

On rukom odmanu odbijajući je. 

»Pusti te karte! Ja to ne trebam!« 

Žena pođe šutke neko vrijeme pokraj Same, 
a onda odjednom poluglasno reče: 

»Izletješe dva orla iz lužičke zemlje. Jedan 
se povrati i uredi gnijezdo. Drugi pade u rijeku 
Labu.« 

»Šta ti to misliš?« upita iznenađeni Samo. 

Stara odgovori poslovicom: 

»Kome Gospod dobro želi, 

'U snu mu se blago množi, 

Kome Gospod dobro ne će, 
s kašike mu slijeće.« 

Samo zastade i oštrn se zagleda staroj u lice. 

»Čini mi se, da te razumijem, ali ne znam, ko- 
liko ti smijem vjerovati.« 

»Pa dobro-, dozvolite mi, da vam bacim karte, 
pa ćete vidjeti, da vam vidim u dušu, a i vi ćete 
vidjeti u moju.« 

Samo se ogleda naokolo. Nikoga nije bilo u 
blizini. Nato on sjede na rubu samoga poljskoga 
puta i pokaza rukom starici, da mu sjedne na- 
suprot. Ona izvuče iz džepa jedan snopić prlja- 
vih karata, na kojima su bile razne mističke i 
alegoričke figure, promiješa ih i pruži Samu, 
da ih presječe. On presječe i odmah otre ruku 
o travu. 

Stara raširi karte na rubu puta pred sobom, 
kleknu pred njima, pređe prstom preko njih, 
mrmljajući nešto, a onda reče: 

»Mladi će gospodin skoro dobro položiti svoj 
ispit.« 

Samo se nasmija. 

»To ti samo misliš. Čula si sigurno, da se o 
tome govorilo.« 

»Ja vidim iz karti,« reče stara ozbiljno. 

Iza toga je dulje prelazila svojim dugim, mr- 
šavim prstom preko karti, pa onda nastavi: 

»Mladi gospodin voli jednu lužičku djevojku!« 

Ona pri tome pogleda Sama, koji sav pocr- 
venje. Ona se brzo opet obrati kartama. 

»Djevojka je određena za drugoga, pa će 
mladi gospodin imati dosta muke, ali će je ipak 
dobiti, jer će to biti želja naroda.« 

»Šta to znači: jer će to biti želja naroda?« 

Samo je to pitao brzo i uzbuđeno. 

»Mladi će gospodin postati kralj,« reče stara 
vrlo ozbiljno. 

Nato skoči Samo i vatrenim pogledom pregleda 
okolicu, pa onda reče: 

»Vičac, jesi li ti poludjela? Ti znadeš, da ja 
imam starijega brata.« 

»Narod ne voli onoga, ko se previše uzoholio. 
Radi toga je narod za Sama. Dva su orla izle- 
tjela iz Lužice. Jedan će doći nazad i saviti sebi 
gnijezdo, dok će drugi potonuti u njemačkoj 
rijeci.« 

»Baba, ti govoriš kao kakav mudrac!« reče 
Samo posve preneražen. »Odakle tebi take misli?« 

Stara se smijala. 

»Ja svašta vidim iz karti, a vidim i iz srca. Ja 
svuda hodam. Poznam mnogo ljudi i kazujem im 
budućnost. Hoćete li, da vam još više prorečem?« 


On nije dozvolio. Sjedio je naprežući se raz- 
mišljanjem. Neko o taj no, zelenkasto svijetlo 
sjalo je u njegovim očima, koje su već vidite 
nove puteve. 

Duže vremena ne progovori on ni riječi. 

Na koncu on reče: 

»Stara, vi se možete u mene pouzdati!« Iza 
toga izvadi talir i dade joj ga. Stara ga je gle- 
dala upitnim pogledom, a onda reče: 

»Sada ću pripovijest o dva orla pričati svuda 
kod imućnih i siromašnih seljaka, kod kolibara, 
a i kod Lužičana u gradu.« 

Samo joj nato dade još jedan talir. 

* 

Nedjelju dana poslije ovoga dogo daj a izađe 
Juro kroz stražnja vrata u voćar. Bilo je to 
uveče. Tihana jesenja tuga preletjela je preko 
polja i puteva, pa se zavukla i u srce mladoga 
čovjeka, koji je upravo bio kod svoje djevojke 
i od nje se oprostio. 

Sutra će otputovati u Breslavu. Ferije se već 
svršavaju. 

On je opet govorio sa Elizabetom o svojim 
planovima i o budućnosti. Nije joj ni kazao, 
kako je otac protiv njihove ženidbe, jer se na- 
dao, da će ga ipak predobiti za sebe. No rekao 
joj je, da imaju još dosta borbe. 

Tada ga je ona prvi put zapitala, da li možda 
nije prenagao pri tome svome pothvatu. Možda 
bi trebalo, da najprije obzirno i sa strpljenjem 
predobije za sebe Lužičane, pa će onda lakše 
doći do svoga cilja. 

On se od srca nasmijao, kad mu je rekla, da 
se za njega boji, jer ima osvetljivih ljudi bez 
srca. On joj reče, da ne će sa strpljenjem ići 
svome cilju. Strpljivost je za umorne, zaostale 
ljude. 

Uzdasi i poljupci, milovanja i zakletva, dogo- 
vor, da će svakog dana u jedan određeni sat 
samo jedno' na drugo misliti, pa makar gdje bili 
i ma šta radili. Nijesu manjkale ni sve ostale 
stvari, koje su redovite pri rastancima mladih 
njemačkih zaljubljenih ljudi: cvijet, plava vrvca 
i pramen kose . . . 

Još i sada, kad je Juro došao u svoj voćar, 
njegovo je srce bilo puno ljubavi, sanja o bu- 
dućnosti i neke tihe tuge, pa se on osjećao' kao 
u tuđini. Misli su mu se neprestano vraćale dra- 
gani, koja je sigurno i sada gledala u pravcu, 
kojim je on otišao. 

Odjednom ga u snatrenju prekide lagani pjev: 

»Kruška stoji na poljani, 

Zlatan prsten ispod kruške, 

Od crkve se ori zvono, 

Djeva plete rutvin vijenac.« 

Kod kućnih vrata vidje Hanku, gdje sjedi pod 
jednim drvetom. Ona je čistila cipele. A kad se 
primakao, vidje, da su to njegove cipele, što ih 
je nosio dan prije i zablatio, kad je išao Eliza- 
beti, jer su od kiše putevi bili strašno blatni. 

(Nastavit će se.) 

Sa slikarskih izložbi 


UMJETNOST MAKSIMILI J ANA VANKE 


Među hrvatskim slikarima za- 
uzima Maksimilijan Vanka po- 
seban položaj i pO 1 svojim umjet- 
ničkim kvalitetima i po načinu, 
kojim pristupa k sadržajima svog 
umjetničkog stvaranja. Njegovu 
slikarsku individualnost teško je 
dovesti u vezu s bilokojim do- 
maćim ili stranim majstorom, ali 
se nekim elementima njegova 
stvaranja može tu i tamo naći 
analogija kod njegovih učitelja i 
uzora. U Zagrebu je od Csi-kosa 
usisao ljubav za klasične sadržaje 
i za iznošenje fabula u boji i li- 
niji. Bruxelles, kamo je pošao iza 
zagrebačkih slikarskih studija, 
zaokupio ga je s jedne strane li- 
kovnom dekorativnošću, a s dru- 
ge tipičnim oznakama starog fla- 
manskog slikarstva, u kojemu 
dominira posebni zemljasto-sme- 
di ton na uzornoj formi. Zanimali 
su ga i noviji španjolski slikari 
folklore i francuski modernisti i 
impresionisti. No on se nije pre- 
dao potpuno' u ruke nijednoj 
struji, da ga nosi u svojoj jedno- 
stranosti i ekstremnosti, a nije ni 
postao eklektik, kod 1 kojega bi 
raznoliki elementi ostali nepove- 
zani, jer je znao da izgradi svoju 
umjetničku ličnost i da sačuva 
svoju umjetničku individualnost. 
Duh hrvatskog sela, u kojemu je 
odgojen, ponio je u sebi sa onim 
slikovitim pejsažimai, baroknim 
crkvicama, oltarima i svecima, sa 
proštenjima i procesijama, nad 
kojima titra neka mističnost, a 
isto je tako 1 ponio u sebi i našeg 
hrvatskog seljaka s njegovim 
vjerovanjem i praznovjerjem, s 
njegovim slikovitim nošnjama i 
laganim humorom. Oko te prvot- 
ne jezgre izgradila je prevelika 
njegova osjećajnost poseban svi- 
jet, koji je umjetnička obrazova- 
nost obogatila i oplemenila, ali 
nikad nije posve prigušila i uni- 
štila. I odatle se porodio čitav niz 
Vankinih umjetničkih djela u 
ulju, akvarelu, pastelu, fresku, 
crtežu i t. d. Uza čitavo bogat- 
stvo boje rijetko su njegova dje- 


Desno : 

BISTRIČKI BOKCI 
Naslikao 

Maksimilijan Vanka 


la čisto slikarski riješena. Pone- 
kad se osjeća tendencija prostor- 
nosti i skladnog modeliranja fi- 
gura, a ponekad je čitava slika 
dobila dekorativni karakter. Cr- 
tež mu je siguran, kompozicija 
dobra, a kist smireno bolećiv, 
oduhovljen mistikom. Slavu su 
mu pronijeli njegovi »Proštenja- 
ri«, iza kojih je slijedila serija ne- 
manje vrijednih umjetnina, na- 
pose onih, u kojima je hrvatska 
folklora prožeta Vankinim im- 
presionizmom. U kolorističkim 
vrednotama posebno mjesto za- 
uzimaju njegovi pejsaži iz^ dal- 
matinskog primorja, a sadržajno 
su zanimljive njegove slike iz su- 
vremenog radničkog i tvorničkog 
svijeta. Nije to neki zamah soci- 
jalnih problema s naročitim ten- 
dencijama, već objekt, koji se za 
slikara Vanku u bitnosti ne raz- 
likuje od njegovih hrvatskih la- 
danjskih motiva. Na njegovoj 
kolektivnoj izložbi (od 1. do 13. 


travnja o. g.) iznesene su 72 sli-, 
ke, na kojima se ogledaju sve 
dosadašnje oznake Vankina stva- 
ranja, a koje ga uz ostala nje- 
gova djela čine jednim od prvaka 
naše likovne umjetnosti. I tu se 
mogu zapaziti stupnjevi njegova 
razvoja i umjetničkog interesa, 
jer izložba imade i retrospektivnu 
značajku. Pored omiljelih etno- 
grafskih motiva ističe se niz reli- 
gioznih dobro riješenih slika sa 
sv. Sebastijanom na čelu, zatim 
krajobrazi i interesantni portreti, 
u kojima afirmira dobar grafički 
stil. Njegova će djela iza svih vra- 
tolomnih eksperimenata i traže- 
nja nemirne naše slikarske sadaš- 
njice po svojim estetskim kvalite- 
tima ostati u trajnoj vrijednosti* 
LUKA PERINI Č 


* Maksimilijan Vanka rodio se g. 
1889. u Zagrebu. Godine 1920. postao 
je profesor na Umjetničkoj Akade- 
miji u Zagrebu. Zadnju je izložbu 
imao god. 1930. 

MLADI PJESNICI 

Desetorica mladih pjesnika, od njih 
petorica iz Dalmacije i petorica iz 
Hrvatske, dali su nam pod naslovom 
»Lirika grude«* zbirku od 24 pje- 
sme, koje pjevaju o selu ili o tom, 
kako snatri o selu onaj, koji je pri- 
siljen živjeti u gradu. Naša književ- 
nost uopće boluje od toga, što hr- 
vatski književnici premalo smisla po- 
kazuju za selo. Povode se za svjet- 
skim književnicima, koji živu i stva- 
raju u velegradskoj i industrijskoj 
sredini. Traže 'poticaje u uzorima, koji 
su izrasli u posve drugim prilikama, 
nego što su naše. Presađuju strane 
motive na naše tlo, umjesto da okre- 
nu pogled prema našem selu i po-, 
traže inspiraciju u poeziji našeg se- 
ljačkog života. Malo je koji. to dosad 
učinio. Pa i oni, koji su stali da se 
zanose socijalnim pitanjima i njih po- 
čeli u v beletristici da obrađuju, za- 
boraviše, da je glavno naše socijal- 
no pitanje na selu. I baš to i jest bila 


PJEVAJU Q SELU 

tin). Subjektivni izražaj najjači je u 
Kornera, čiji se stihovi, odlikuju i 
najbještavijom dikcijom. Njemu je 
mekoćom stihova i izražajem osjećaj- 
nosti možda najbliži Nikolić, ali je 
dikcijom jednostavniji. Križanić, koji 
sa Zaratustrom u džepu luta po polju 
i koji sanju o Griegovoj melodiji po- 
stavlja u opreku sa mirisima dozre- 
log žitka, umije svojim stihovima iz- 
raziti posebnu intimnost, koju osjeća 
prema seljaku i svemu, što ga na 
njivi okružuje. Njemu je u tom naj- 
bliži Hrastovec, čiji nam stihovi do- 
čaravaju oranice u najdivnijem idea- 
liziranom pjesničkom odrazu, u ko- 
jem se orač pojavljuje kao u nekom 
nimbusu Božjeg odabranika. Do Hra- 
stovca je Cvitan, ikoji je u svom pjes- 
ničkom gledanju bliže realnosti te 
upleće i po koju tužniju notu u svoje 
stihove. Posebno mjesto zauzima Len- 
dić, koji nastoji naći što snažniji iz- 
ražaj elementarnosti seljačkog života 



STJEPAN HRASTOVEC 


JERONIM KORNER 
Pjesnici zastupani u zbirci „Lirika grude" 


glavna misao vodilja jeronimskom 
književnom almanaku »Selu i gradu«, 
pokrenutu i uređivanu od prof. Petra 
Grgeča, da se mlađi hrvatski književ- 
nici više približe selu te da u selu 
potraže ishodište svom književnom 
stvaranju. A ova zbirka pjesama naj- 
mlađih naših pjesnika (svi su u dobi 
između 20. i 30. godine života) do- 
kazuje, da ta misao dolazi do sve ve- 
ćega shvaćanja. 

Pjesnici zastupani u »Lirici gru- 
de« daju nam u svojim stihovima ne- 
samo vanjštinu sela prenoseći u nju 
svoje misli i osjećaje, nego nastoje 
zaroniti i u dušu sela te nam iz nje 
iznijeti na površinu ono, što se u du- 
bini te (gradskim ljudima tako malo 
poznate) duše krije, lako prevladava 
deskriptivna poezija, osjeća se u ve- 
ćini njen prelaz u područje, gdje žar 
osjećaja zadahnjuje stihove toplim 
dahom (Balentović, Čović, Kuhar, Maj- 


* L i r i k a grud e«, zbirka pje- 
sama od Ive Balentovića, Gabrijela 
Cvitana, Danila Čovića, Stjepana Hra- 
stovca, Jeronima Kornera, Kamila 
Križanića, Zvonimjra Kuhara, Ive Len- 
dića, Zlatka Majtina i Vinka Nikolića, 
uredio dr Mile Starčević, Omladin- 
ska Knjižnica br. 2., izdanje »Omla- 
dine«, Zagreb 1934., str. 48, cijena 
10 dinara. 


posežući jače od ostalih pjesnika ove 
zbirke u socijalni život seljakov i ne 
prezajući ni od oporijih izražajnih 
sredstava, samo da svoju dikciju što 
većma prilagodi predmetu. 

Zbirka je uspjeli pokušaj, da pri- 
kaže najmlađe predstavnike našeg 
pjesništva o selu. U njoj je polovica 
pjesnika iz kruga naših suradnika 
»Obitelji«, koja je, ukoliko joj je 
uopće moguće donositi pjesme, uvi- 
jek najradije donosila pjesme o selu. 
I zato i mi ovu zbirku pjesama po- 
sebno pozdravljamo i želimo, da se 
taj smjer hrvatskog pjesništva raz- 
vije do što većeg savršenstva. Dr.J. A. 

Književnost 

Dr. A. Ušeničnik: SOCIJALNO PI- 
TANJE, prevela Zdenka Žanko, Knji- 
žnica »Novi Život«, naklada knjižare 
»Preporod« (A. Budić), Zagreb 1934., 
str. 144, cijena 10 dinara. — Socijal- 
no pitanje toliko je dandanas zaoku- 
pilo sve i svakoga, da je tu nastala 
prava babilonska smetnja, što li se 
sve ne iznosi, piše i predlaže kao rje- 
šenje toga pitanja. Zato je u dobar 
čas došao i ovaj mali udžbenik slove- 
načkog sociologa dra. A. U š e n i č- 
nika u hrvatskom prijevodu. Pred- 
govor je dalo Veliko Križarsko brat- 
stvo i time ga svojoj omladini nami- 
jenilo kao udžbenik za svoje socijal- 


ne tečajeve i ispite. Ovo je »Socijal- 
no pitanje« pisano na način katekiz- 
ma, u obliku pitanja i odgovora, i 
upravo sam po njemu već prije de- 
setak godina pokušao raditi na jed- 
nom socijalnom tečaju, što ga je pri- 
redio Hrvatski Katolički Narodni Sa- 
vez u Zagrebu, i na tom su tada te- 
čaju prisustvovali i neki današnji pr- 
vaci križara. Sada je za ovo hrvatsko 
izdanje dr. Ušeničnik neke odjelke 
svojega udžbenika naročito preudesio 
prema sadanjem stanju nauke i ra- 
zvoju prilika, a peto je poglavlje 
(str. 81. — 140.) gotovo sasvim iznova 
napisao. Misao, koja je provedena 
kroz čitavo djelo, izrečena je jasno 
u posljednjim i završnim pitanjima i 
odgovorima <299. 301. — 303.): »Soci- 
jalno pitanje našega doba jest go- 
spodarsko pitanje, no nesamo gospo- 
darsko pitanje... Iz toga slijedi, da 
ne će riješiti soc. pitanja samo go- 
spodarski i socijalno-politički rad, 
nego da treba segnuti dublje, u duše 
i izvesti ujedno s vanjskim reforma- 
ma i reformu srdaca živim, praktič- 
nim kršćanstvom. Potrebna je dakle i 
moralna obnova! A tko da izvede tu 
moralnu obnovu? Crkva pomoću K a- 
t o 1 i č ik e A ik c i j e«. Kamo sreće da 
načela izložena u Ušeničnikovu »So- 
cijalnom pitanju« prožmu našu omla- 
dinu, pa; da ona zaista uđe u Kato- 
ličku Akciju i da iz sebe stvori lajičke 
socijalne apostole. Dr. V. D. s. 

Slovenska krtika o knjizi »Na Zele- 
nom Otoku«. Ta knjiga, koja je izašla 
tjedan dana prije Uskrsa, naišla je 
već na odjek u slovenskoj štampi. 
Prevodilac Deželićeva romana »Sofiju 
odabra« Lojze Golobič, koji revno 
prati hrvatske kulturne pojave, napi- 
sao je u dnevniku »Slovencu« osvrt 
na tu knjigu dra Andrića o Irskoj, 
za koju veli, da iznosi putopisne doj- 
move u lijepom pripovjedačkom sti- 
lu, te dodaje: »Iz cijele se knjige 
osjeća, da se pisac nije predao samo 
ljubavi prema narodnosno i kulturno 
zrelom irskom narodu, koji je ju- 
nački izdržao sve u nebo vapijuće ne- 
pravde sa strane Engleza i koji je 
s udivljenja vrijednom snagom obra- 
nio svoj narodno-vjerski amanet, ka- 
tolicizam, nego je s otvorenim očima 
primijetio i. mane (odanost alkoholu 
i si.), kojih druge slične knjige ne vi- 
de. Kod kulturnih spomenika, pojedi- 
nih irskih književnih veličina, kod 
kulturnih ustanova i stare irske 
umjetnosti autor se pokazao kao 
solidan književni povjesničar, koji zna 
razuzlavati značenje pojedinih stupo- 
va irske kulture i postaviti ih u sre- 
dinu ^ svojskog irskog značaja bilo u 
politici, u vjeri, u tajni, njegova sna- 
žnog otpora, uopće u cijeloj misa- 
onosti . . . Ukratko: Andrićeva knjiga 
o Irskoj nije samo običan putopis, 
koji čovjek s užitkom ćita, nego po- 
štena, objektivna slika irskoga na- 
roda od njegovih najtamnijih dana 
preko ljutih borba, poraza i pobjeda 
do današnjih dana, nesamo s politič- 
koga, nego ,i sa. kulturno-historijsko- 
ga^ gledišta. To je bogata studija u 
pučkom obliku, radi čega će za njom 
rado posegnuti i svaki Slovenac.« 




Glazba 

PJEVAČKI ZBOR „SMETANA" 

U ZAGREBU I OSIJEKU 

Češki glavni grad Prag ima neko- 
liko pjevačkih zborova svjetskoga 
glasa, među kojima pjevački, zbor 
»Smetana« zauzima odlično mjesto. 
Stekao je priznanje ina, svojim kon- 
certnim turnejama po cijeloj Evropi 
od Madrida i Pariza do Varšave i Ca- 
rigrada, od Amsterdama i Kopenha- 
gena do Dubrovnika i Atene. Kod nas 
u Zagrebu »čuli smo taj zbor pjevati 
na koncertu god. 1922., a oad je na- 
kon 12 godina opet došao i ostavio 
snažne umjetničke dojmove svojim 
koncertom 6. travnja (u Osijeku 7. 
travnja).; Izvedeni su muški zborovi od 
12 čeških, 1 hrvatskog, 1 srpskog i 1 
švicarskog skladatelja. Rado smo čuli 
Smetaninu plastičnu i veličanstvenu 
»Pjesmu na moru«, toplo nas je za- 
grijala pjesma »Majčici« od J. B. Fo- 
erstera, najvećeg nasljednika Smeta- 
nine tradicije, ugodno nas se dojmila 
duhovita »Kozmička pjesma« od Oto- 
kara Zicha, koji također vjerno ko- 
rača stopama Smetaninim. Kao ka- 
kva molitva proćućena je pjesma 
»Gorama« od mlađeg skladatelja Mi- 
lana Baleara, malo naprotiv kaže 
»Noć kraj mora« od Vilema Petr- 
želke. I od skladbe »Kad bih bio ko- 
nj ar«, od Emila Axmana, koji svojim 
djelima podsjeća na Jandčeka, više 
smo očekivali, nego što je dala. U 
obradbama čeških i slovačkih narod- 
nih pjesama, istaknuti, su, bili u tre- 
ćem dijelu programa Jindrich Jin- 
dfich, J. N. Polašek (vrlo lijepa ob- 
radba slovačke pjesme »Ja sam pa- 
stir stari«), Bohumil Pokorny (»Paso! 
Janok tri voly«), J. Maldt (»Holka 
modrooka«) i sam dirigent zbora F. 
Spilka (»Vojnička«, s imitacijom in- 
strumentalne pratnje). Posebno mje- 
sto zauzela je u programu balada 
»Tabor mrtvih« od švicarskoga skla- 
datelja Fridrika Hegara, suvremenika 
Dvofakova,: skladba je to velike dra- 
matske snage. U programu je umet- 
nuta po jedna pjesma od hrvatskoga 
skladatelja Dobroniča (»Nagovara- 
nje«) i srpskoga skladatelja Miloj e- 
vića (»Triptih«), i to valjda zato, što 
su obojica bili praški đaci, te je Do- 
broniću dirigent Spilka bio profesor 
dirigiranja na praškom konzervato- 
riju. Međutim ni Dobronićeva ni Mi- 
loj evićeva skladba ne odaju jače 
umjetničke snage. A jednu slovensku 
pjesmu »Trozveznicu«, uglazbio je 
češki skladatelj Bol. Vomdčka na, hi- 
mnički način. Izvedba cijelog progra- 
ma bila je prvorazredna i s odlikama, 
kakvih ne susrećemo na koncertima 
naših pjevačkih društava. Dirigent 
Spilka umije iz neznatnih stvari sa- 
vršenom izvedbom stvoriti prave di- 
vote. Dvorana Glazbenog Zavoda do- 
duše nije bila puna publike, ali ras- 
položenje bilo je izvrsno, te su odli- 
čnim češkim pjevačima priređene ve- 
like ovacije u zahvalu za umjetnički 
užitak, koji su nam priuštili. 

Dr. J. A. 


4 


Kazalište 

Wagnerov »Parsifal« izveden je i 
ove godine na Veliki petak i na Uskrs 
u zagrebačkom Narodnom Kazalištu. 
To je već od g. 1922., kada se to ve- 
ličanstveno djelo prvi put pojavilo na 
hrvatskoj pozornici, stalna trad'cija, 
koja treba da se i održi. To sjajno 
djelo, prodahnuto dubokom kršćan- 
skom mistikom, divno pristaje u ugo- 
đaj Velikog tjedna. Dosad je uvijek 
dirigirao dugogodišnji zagrebački di- 
rigent iMilan 'Sachs, a ove godine prvi 
put Oskar Jozefović, i, to, valja pri- 
znati, s neočekivanim uspjehom. Na- 
slovnu ulogu pjevao je kao gost če- 
ški tenor Masdk, ulogu Amfortasa 
Marko Rotmiiller, ulogu Kundry An- 
čica Mitrović, a Gurmemanza Križaj. 
Nažalost ovaj puta je kršćanski zna- 
čaj djela umanjen tim, što Amfortas 
dižući u najsvečanijem času sv. Gral 
ne čini znak križa, kao što je to prije 
bilo, nego se s njim samo beznačajno 
okreće s lijeva nadesno. Zašto zazi- 

je novost, da se u naše operetno’ ka- 
zalište uvode po uzoru kina i zvučne 
reklame i sviranje šlagena za vrijeme 
odmora. Još samo da se uvede i ton- 
filmski žurnal u pauzama. Dr. A 

Radio 


Pjesnicima sela, koji. su reprezenti- 
rani u zbirci »Lirika grude«, bit će- 
posvećen prenos zagrebačke radio- 
stanice 17. travnja. Pjesme -će reciti- 
rati Jeronim Korner, jedan između tih 
pjesnika, koji se odlikovao već s ne- 
koliko recitacija u radiju. 

Duhovni govori katoličkih propo- 
vjednika, koji su početkom ove godi- 
ne bili u pariškom radiju zabranjeni 
odi Ijevičarske vlade, opet su sada do- 
pušteni. 

Irska himna bila je pariškim radijem 
prvi put prenošena na blagdan sv. 
Patrika 17. ožujka ove godine. 

Televizija bit će doskora uvedena u 
Njemačkoj na ultrakratkim valovima. 



GABRIJEL CVITAN 


Pjesnici 


KAMILO KRIŽANIĆ 
zastupani u zbirci „Lirika 


ZLATKO MAJTIN 

grude" 


ranje od znaka križa, koji je ipak od 
tog kršćanskog djela neodjeljiv? Ako 
je to iz obzira prema nekršćaninu, 
koji je ovaj puta kreirao filogu Am- 
fortasa, nije ipak posve opravdano, 
jer i kršćanin glumac, ako na pr. igra 
ulogu Turčina, čini bez zaziranja mu- 
slimanske vjerske znakove. Konačno 
nije djelo za to tu, da služi glumcu, 
nego glumac treba da se prilagodi 
umjetničkom djelu. A ako je režija 
znak križa iz ceremonije sa sv. Gra- 
lom uklonila sama, tada to još više 
zaslužuje prigovor. Naprotiv ističem, 
da je Parsifal sa kopljem na koncu 
drugog čina ipak načinio znak križa. 
To više treba požaliti slučaj sa sv. 
Gralom. Inače je, kako rekoh, izvedba 
»Parsifala« hila na visini, a i odziv je 
publike bio, mislim, zađovoljiv. 

Dr J. A. 

Opereta »Havajski cvijet« od Paul a 
Abrahama, njemačkoga skladatelja iz 
naše države (rodom iz Apatina), koji 
je nekim svojim djelima došao na 
glas, izvodi se sad i u zagrebačkom 
Malom Kazalištu. Ta je opereta već 
prilično popularizirana kao film. Ali 
na pozornici je zatajila. Osim dva šla- 
gera, koji se do dosade ponavljaju, 
glazba je prazna, a sadržaj nije ni- 
malo duhovit. Neobučene -baletkinje 
čine izvedbu još i neukusnom. Inače 


Pregled događaja 

29. o ž u j ik a. Islandska vlada sprema 
plan, da se cijela Islandija iz to- 
plih gejzira opskrbi toplom vo- 
dom za grijanje kuća. 

30. Japanski uvaženi političari izja- 
vljuju, da je za povratak Japa- 
na u Društvo Naroda prvi uvjet, 
da bude priznata Mandžurija kao 
samostalna carevina; ali to nije je- 
dini uvjet. 

31. - Predsjednik bugarske vlade Muša- 

nov veli, da se ostvaruje pravo pri- 
jateljstvo između Bugarske i Ju- 
goslavije. — Umro najstariji kar- 
dinal Ehrle 89 godina star. 

1. travnja. Dolfus izjavljuje na- 
du, da će novo, korporativno ure- 
đenje austrijske države onemogu- 
ćiti sve socijalne trzavice, koje 
prijete mnogim državama. 

2. Sv. Otac Papa završio je Svetu 
Godinu svečanom ceremonijom 
zazidanja »svetih vrata« na bazi- 
lici sv. Petra. 

3. Predsjednik češkoslovačke repu- 
blike Masaryk izjavljuje, da ne 
vjeruje u mogućnost skorog rata 
u Evropi i da demokracija ne pro- 
pada, nego da proživljava svoje 
mladenačko doba. 

Londonska sličica 


KOD KLEOPATRINE IGLE - 


Napokon sam te našao! Našao i stao začuđen 
preda te, da u duhu zaredam starim, prošlim vre- 
menima-, što su ođletila Bog zna kuda u zaborav 
ostavivši nam među ostalim uspomenama i tebe. 

0 ta stara vremena! Kako si se negdje ti, Iglo, 
pričinjala čudnom onim ljudima, koji su svršivši 
svoj vijek ovdje na zemlji ostavili trup, u kome 
im je bilo suđeno da borave u mumijama, dok 
im je duša otišla . . . Kuda? ... Da li se mi možda 
drugačije divimo tebi, nego što su se divili oni 

— i da li ti se pričinjamo drukčijima od njih? . . . 
Ko zna! . . . 

Vršak ti obvija neprozirna koprena londonske 
magle, uz podnožje ti šume hladni mutro-smeđi 
valovi britanske Temze. Ne grije te žarko sunce 
Nilove doline, ne zapljuskuju njegovi valovi... 
No ti kao da i ne mariš za to. Ukočeno i gordo 
gledaš na ove patuljke, što se motaju oko tebe, 
dive ti se, crtaju tvoje obličje i s hvalom spo- 
minju onoga, -koji te je iz jedne propale kulture, 
iz jedne zapuštene zemlje doveo ovamo. Gledaš 
ih i šutiš . . . Ne spominješ im ništa, a oni su za- 
boravili, da su te već vidjeli, da su ti se već jednoć 
divili i opet zaboravili, opet te vidjeli i opet ti se 
divili . . . 

Oni su to zaboravili! I ja sam zaboravio! . . . 

No gle! Od vrška ti se počne spuštati magla 
nenadano i brzo poput vjetra — to i jest vjetar 

— zašumi ti oko podnožja, a onda se ovije oko 
mene i zabruji mi u uhu. Straši -me taj šum, jer 
je mukao i tajanstven poput šapta . . . I doista: 
šapće, šapće nešto čudno i — ja se počnem sje- 
ćati . . . Da, da, vidio sam te, uistinu vidio, ne 
jednom, ne dva, nego više, mnogo puta. Sve 
jasnije mi -biva to spominjanje. Pa i te ljude, 
što se pletu oko- tebe, vidio sam, vidio bar neke 
od njih. Eno onaj prosjak, skitalica, šta JI je*, 
čini mi se poznat i sve mi jasnije postaju? crt? 
njegova lica. Naslonio se o podnožje ogromne 
Sfinge: stišće se u krpe troškog odijela svoga. 
Staračko mu je lice naborano, zubi mu cvo- 
koću ... A nekad?! Kako je ukočeno i oholo sta- 
jao- pred hranom Apisovim i gromkim glasom 
zapovijedao stotinama ljudi! Kako je ponosno 

1 gordo ogledavao onda svoje haljine, kako je 
prezirno gledao »rulju«, što se onuda motala i 
valjala! 


* Kleopatrinai Igla je jedan od onih čudnih spome- 
nika egipatskog kiparstva, poznatih pod imenom »obe- 
liska« (stupovi od 30 i više metara visine, isklesanih iz 
jednog kamena), koji su obično stajali pred ulazom 
egipatskih hramova. Poznato ih je dosada preko četr- 
deset komada, od kojih je nekih 12 u Rimu, a ostali u 
svima glavnim gradovima svijeta. Obelisk »Kleopatrina 
Igla«, koji je u gradu On (Heliopolis) podigao Tho- 
thems II. nekih 15 stoljeća prije Krista, bio je god. 
1873. posebnom lađcrn dovezen u London (iz egipat- 
ske Akademije) i postavljen na obali Temze. Visok je 
preko 21 metra. 

Ovaj je sketch, razumije se, samo aluzija na egi- 
patsko vjerovanje u selenje -duša. 


»O, mnogo je toga od onda prošla duša nje- 
gova!« prekida vjetrić moje misli. »Mnogo toga!« 

U taj je mah mimo starca prošao vojnik, mlad, 
snažan, vitak. Odlučno, gotovo izazivački, udara- 
jući teškim svojim cipelama po- asfaltu pločnika 
i gizdavo mašući tankim svojim štapićem, što ga 
od parade nosi u desnoj ruci. Sad se okrenuo, 
pogledao starca-prosjaka, pogledao Iglu i lagano 
pošao dalje. 

»1 to mi se lice čini poznato-,« šapnem vjetru. 

»Da,« zašumi vjetar, »poznaš ga, dobro ga 
poznaš.« 

I sjetih se . . . I danas kao i onda — pred tri 
hiljade godina — stupa on jednako smjelo, uko- 
čeno i bezbrižno. Promijenio- se tek u nečem, 
izvana. Onda ga je obavijao lak platneni ogrtač, 
prsa mu štitila mjedena ploča, glavu pokrivala 
kaciga; sad se je stegnuo u tijesni rnundur, na- 
takao na noge teške cokule, pokrio glavu nečim, 
što- jedva može da se nazove kapom. Onda je — 
jer je bila takva moda — griskao- saće od meda, 
sada puši lulicu. 

No jedno mi je svakako čudno: onda vojnik i 
sada vojnik. Zar je on tek za to opredijeljen? 

»O ne,« zašumi vjetar ponovo. »I on je već 
prošao mnogo, mnogo toga! Kratko vrijeme iza 
onoga, što ga ti poznaš — hiljadu godina — po- 
što je već nekoliko puta prošao vojnički život, 
bio je indijski parija, a onda... tele!« 

»Šta?!« prestavim se ja i pogledam ga bolje. 
»Ali, da, vjerujem, vjerujem,« šapnem, »ta ko- 
liko- se tragova toga t-eleta vidi još i sada na nje- 
govu licu! . . .« 

On se izgubio- u svjetini — jedva se razabirao 
tek tanki dim lule, što se povlačio za njim i pe- 
njao se u maglu. Ona je bivala sve gušća i gušća, 
vjetar je duvao sve jače i jače fijučući neku ču- 
dnu melodiju. 

Laganim korakom stanem se udaljivati od Igle 
praštajući se od nje. »Vidjet ću te valjda još koji 
put ovako, ovdje, ovdje. A onda? Proletjet će 
vijekovi... Tii ćeš se još uvijek kočiti na tom 
mjestu. Magla će još obavijati tvoj vršak,' vjetar 
još dugo fićukati- oko tebe čudnu svoju melo- 
diju . . . Dugo- . . . hiljadu godina . . . možda i više! 
A onda će doći svršetak i toj pjesmi, kao što je 
došao- i tolikim drugima . . . Pokrenut će se neka- 
kve sile i ti ćeš stajati ili ležati među kamenjem, 
u ruševinama. I opet će proći hiljadu godina 
(. . . »jedna minuta« . . .). Tamo negdje na Gren- 
landu, gdje li, sastat ćemo se možda i opet... 
Ispod posve izlizanih hijeroglif a jedva će se još 
razabirati- naša slova na tebi. Oko tebe će se i 
opet kupiti mnogo- svijeta, divit će ti se, crtati 
tvoj oblik i hvaliti onoga, koji te je iz jedne pro- 
pale kulture, iz jedne zapuštene zemlje doveo 
ovamo, u civilizaciju... A njihovi će učenjaci 
tumačiti te »kuke« na tebi ... I onda ... I tako 
dalje ... i tako- dalje!« 

»Zdravo, Iglo! Do viđenja!« 

MILAN MIHOLJEVIĆ 


KAZALIŠTE I KINO U DUBLTNU 


Kad dođem u koji veliki grad, jedna mi je od 
najvećih želja: doprijeti i u kazalište, ili još bolje 
u operu, da i s te strane zavirim u duševnost toga 
grada i naroda. Kazalište mi je kao zrcalo, u ko- 
jem mogu najzornije da zapazim odraze onog 
dubljeg misaonog i osjećajnog Zbivanja, kojemu 
je živa pozornica narodna duša. Čuti i vidjeti 
Moniuszkovu »Halku« u Poznanju, Smetaninu 
»Prodanu nevjestu« u Pragu, Straussova »Kava- 
lira s ružom« u Beču, Massenetovu »Manon« u 
Parizu — to znači doživjeti najljepše, što milieu 
svakog od tih gradova može strancu, koji ne- 
odoljivo čezne za jakim doživljajima, iz najdra- 
gocjenije duševne riznice svog naroda da pruži. 
To ostavlja nezaboravljiv dojam, bez kojega od- 
lazeći iz takvoga grada imam osjećaj, kao da sam 
u njem nešto zaboravio te se moram po to još 
vratiti. Takav osjećaj imam, kadgod se spomenem 
svog boravka u Rimu, Milanu, Budimpešti, pa i 
Londonu, u kojem mi čudovito lijepi Vollmoel- 
lerov misterij »The Miracle« nije mogao nado- 
mjestiti ono, čime mi je najveći grad Evrope 
trebao da se reprezentira s pozornice. Još gore 
sam prošao, što se toga tiče, u Dublinu. 

Trebao sam poći u Abbey Theatre, jer se u 
njem prikazuju čuveni Irisih plays, specifične irske 
tvorevine kazališne umjetnosti, i drame najvećih 
irskih pisaca. Od četiri moje dublinske večeri sa- 
mo mi je jedna bila slobodna, koju sam mogao 
upotrijebiti za kazalište. Baš te večeri bila je u 
Abbey Theatre na programu drama »Jesenja 
vatra« (»Autumn Fire«) od irskog dramatičara 
Murraya, djelo, koje Irci ističu u nizu najrepre- 
zentativnijih proizvoda svoje nove dramske 
umjetnosti. Uz to Murrayevo djelo postavljaju 
kao dramatsko' remek-djelo' »Jahače na moru« 
od genijalnog J. M. Syngea, mračna »Vrata tam- 
nice«, koje je i neobičnom dražešću obavila La- 
dy GregoVy, sjajnu dramatsku priču »Kathleen 
ni Houlihan« od W. B. Yeatsa, slavnog 'Dublinca, 
nagrađenoga g. 1923. Nobelovom nagradom, te 
djela od Seana O’ Caseya, Robinsona i Boylea 
— sve sama imena, za koja čuvši ih prvi put ne 
možeš ni naslutiti, što znače Irskoj. Radovao sam 
se, da ću bar Murraya upoznati po djelu, koje 
Irci toliko ističu. Ali kao da me je tko hladnom 
vodom polio', bilo mi je, kad sam došao pred. 
Abbey Theatre: sva su mjesta te večeri bila već 
unaprijed rasprodana. Bio sam smetnuo s uma, 
da je u takve dane, kad je Dublin narasao za 
koju stotinu tisuća stranaca, trebalo unaprijed 
osigurati ulaznicu. 


V Tvrdoglavost i lijenost su dva slaba svojstva! 

Mnogo toga bi se dalo popraviti, da ljudi nisu lijeni i tvrdoglavi. I 
Vi ste takav! Vi dobro znate, da je Radenska kiselica vanredna za 
piti, za zdravlje dobra, te liječi mnogu bolest, dok nije jako zasta- 
rjela, pa ipak još do danas niste poslali svoju adresu na jednoj do- 
pisnici, da Vam se pošalje cjenik za dobavu kiselice, opširnu brošuru 
o njoj, te kupališni (banjski) prospekt. Sve dobijete badava! Ne bu- 
dite tako lijeni, radi se o Vašemu zdravlju i dobrom osjećanju. Poša- 
ljite još danas svoju adresu na: Kupalište i Lječilište Slatina Radenci, 
Slovenija. Glavni zastupnik za Zagreb i okolicu: Ljubljanska ulica 5. 
Telefon 36-31. 


I tako ne vidjeh Abbey Theatre ni Murrayeva 
čuvenog djela. Da sam požurio do Gaiety Thea- 
tre-a, u kojem se te večeri davala neka manje 
poznata francuska opera, sigurno bih bio isto 
tako prošao. 01ympia Taeatre imao je na pro- 
gramu reviju »Irski smijeh« s najvećim irskim ke- 
mičarom Jimmy O’Dea-om, a Theatre Royal 
ritmičke plesove. Radije sam se uputio O’Connel- 
lovom ulicom, da potražim koji zgodni kino, 
kojih se baš u toj ulici poredalo pet sve jedan 
za drugim. 

Zaustavio sam se pred prvim. Kino Capitol 
s prilično impozantnim ulazom, na kojem je sta- 
jao livrirani vratar, i sa prostranim, elegantnim, 
sjajno rasvijetljenim predvorjem, po kojem su 
se vrzli neki ljudi amo-tamo, kao da lutaju pa ne 
znaju, kuda bi. I ja sam sa svojim društvom, s ko- 
jim sam bio došao, bio nekoliko minuta neodlu- 
čan, da li da uđemo ili ne. Međutim sam program 
iznoseći čarobnu filmsku dramu »U samostan- 
skom vrtu« činio mi se dosta zanimljiv. Uđosmo 
dakle. Zbunismo se, kad nas na ulazu dočekaše 
napadno odjevene i drsko našminkane djevojke, 
da nas otprate do' naših sjedala i da nam ponude 
program. Na pozornici su se odigravali šaljivi 
prizori iz života putujućih glumaca (Strolling 
Players), kojima se mi nismo smijali kao ostala 
publika. Među ostalim sam razabrao, kako je je- 
dan glumac upirući prstom u neku plesačicu, koja 
je na sebi imala premalo odjeće, poviknuo u ša- 
ljivu tonu, da je to import sa kontinenta. Smijeh 
Iraca na račun Evrope, koja ne zna za pristoj- 
nost i ćudorednost! ... Iza tog dijela programa 
evo filma: Vatikan za jedne euharistijske sve- 
čanosti. A kad se tu ukazao i lik samoga Pape, 
‘zJ»ri gledalište gromornim pljeskom i klicanjem. 
i P^a je za nacionalnog Irca pojam najuzvišeni- 
jega, što Irska može zvati svojim. U ispaćenoj se 
irskoj narodnoj duši kroz generacije iz otpora 
prema Englezu uvriježila tolika sklonost i oda- 
nost prema Papi, te Irac u njem gleda, možemo 
reći, upravo personifikaciju više sile, koja bdije 
nad Irskom. Vidjeti dakle Papu, kojega Irci s ne- 
kom posebnom toplinom zovu »naš Papa«, pa 
makar to bilo samo na platnu u kinu, znači za 
Irca, da zahvaćen zanosom pada u ekstazu klica- 
nja, koje nije ni ovaj puta prestalo, doklegod nije 
nestalo Papina lika s platna . . . Tada započe film- 
ska drama »U 'samostanskom vrtu«, koja nas 
svojom plitkom romantikom uza sve lijepe prizore 
iz života redovnika glazbenika nije zadovolja- 
vala, te nam nije bilo žao, kad smo radi odlaska 
na »Saturniju« morali prije završetka same pri- 
redbe izaći. 

Poslije razočaranja u kinu još sam više žalio, 
što mi nije bilo priušteno ponijeti iz Irske i ba- 
rem jedan kazališni doživljaj. I radi toga ću se 
morati vratiti u Irsku. 

Dr JOSIP ANDR1Ć (Iz knjige „Na Zelenom Otoka 11 

ŠTEDNJA U KUĆANSTVU 

Danas u doba sveopće krize, od 1 ko- 
je nij e pošteđena nijedna vrsta rada i 
privrede, ispunjena je više manje sva- 
ka ižena domaćica brigom i. nastoja- 
njem, da sve u domu bude namireno, 
zadovoljno i sretno. Vremena su te- 
ška. Domaćica treba da u današnjem 
vremenu, ikad se 'čuje svuda riječ »kri- 
za«, s velikom pažnjom i razboritošću 
upravlja kućanstvom, treba da znade 
racionalno gospodariti, a pogotovu 
ako je prihod manji u razmjeru s 
p trebnim izdacima. Često se čuje: 
»Lako je ženama, muž zasluži, a žena 
troši.« No nije baš tako lako ženama, 
ikoje drže tri ugla kuće, kako veli 
naša narodna, poslovica. 

Štedljivost je lijepa i potrebna kre- 
post svake domaćice. Štedljiva kuća- 
nica je ona, koja znade svoje izdatke 
i potrebe tako urediti, da manje izda, 
nego prima, ili barem da se. izdatak 
pokriva s primitkom. Da kućanica 
razborito rasporedi svoje izdatke, mo- 
ra dobro raspoznavati, što je za život 
neophodno potrebno, što korisno i 
dobro, a što je za zabavu i užitak. 
Najprije za život i zdravlje, a to je 
u prvom redu stan i hrana, a onda sve 
ostalo kao odijelo, putovanje, izleti, 
kazališta, ures i udobnost doma, ra- 
dio, knjige, časopisi i t. d. Zračan, suh 
i prostran stan, zdrava, tečna i do- 
statna hrana prvi su uvjeti zdravlja 
čitave obitelji, a kad je zdravlja, bit 
će i zadovoljstva. Nije potrebno imati 
najmoderniji stan sa svim komforom, 
ni skupe jestvine, kad to ne dopuštaju 
prilike i dohodak. Za štednju kod hra- 
ne potrebno je, da kućanica znade 
nešto i o hranivosti te glavne sasto- 
jine pojedinih vrsta hrane, pa prema 
tome da se ravna. Sve, što treba za 
kuhinju, mora da je što jeftinije, ali 
i što bolje i dostatno. Štedljiva kuća- 
nica pazi na godišnje doba, te ne će 
na pr. u proljeće kupovati prvo po- 
vrće, kad je skupo, već će čekati, da 
ga jeftinije dobije. Ona štedi i kod 
loženja vatre: bolje je ložiti sa boljim 
ugljenom i drvima, jer se više prištedi, 
nego slabijim materijalom. Pametno 
je bilježiti svagdanje izdatke. Svaki 
mjesec učiniti obračun, da se bolje 
opazi, kod čega bi se moglo još pri- 
štedjeti. 


Proljetni izlet na Siciliju 

Prvo ovogodišnje putovanje, što ga upri- 
ličuje Jeronimski Putnički Odbor, namije- 
njeno Siciliji, onom divnom kraju, kuda 
svako proljeće hrle tisuće i tisuće izlet- 
nika iz cijele Evrope. Vele, da proljeće 
nigdje na svijetu nije tako divno kao na 
Siciliji. Evo prilike, da se o tom uvjere i 
oni, koji se pridruže ovom putovanju. 
Odlazak iz Zagreba 28. travnja, 
povratak 11. svibnja 
Zadržavanje u Rimu 5 dana, na Siciliji 
4 dana, u Napulju 1 dan , u Firenci 1 dan 
i u Veneciji 1 dan. 

Cijena cijelog putovanja samo 2800 Din 
Prijave se primaju do 15. travnja. S pri- 
javom treba uplatiti i 1000 dinara kapare 
Potanje upute daje 

JERONIMSKI PUTNIČKI ODBOR 

Zagreb, Trg Kralja Tomislava 21 


I kod odijela može razborita kuća- 
nica mnogo uštedjeti, kupuje li samo 
ono, što je zaista potrebno, a tkanine 
dobre i dugotrajne. Istina, takve tka- 
nine bit će nešto skuplje, ali tu neka 
se ne štedi, jer treba imati na umu, 
da je redovno ono, što je najbolje, i 
najjeftinije, jer dugo traje. Kod odi- 
jela se može mnogo uštedjeti prepra- 
vljanjem iz staroga u novo, sastavlja- 
njem staroga i novoga, čistoćom, paž- 
njom i urednošću. Baš štednja kod 
odijela slaba je strana mnogih da- 
našnjih djevojaka i žena. Za volju mo- 
de i iz želje za elegantnim haljinama 
troši se preko mjere novac za haljine 
i sitnice, koji bi se lako utrošio u po- 
trebnije izdatke. 

Koliko se domaćica lako zavede za- 
mamnom reklamom i rasprodajama 
misleći, da kupuje vrlo jeftino! Za- 
mamna reklama i niske cijene re- 
dovno su varave i služe, da se loša 
roba brže i više rasproda. Nije to 
uvijek, ali tu vrijedi najveći oprez. 
Dobra roba skuplja je. Kakav novac, 
takva roba. 

Štedljiva domaćica osobito neka se 
čuva izdataka po dva, pet, deset di- 
nara, jer tu se najlakše pogriješi. Da- 
nas, pa sutra toliko, pa eto od ne- 
koliko manjih svota stotina, pa hi- 
ljada. Takve sitnice i manji izdaci, 
ako su nepotrebni, mogu biti uzro- 
kom materijalnom nazadovanju -i. pro- 
padanju obitelji. 

No nije dosta, da domaćica tako 
gospodari, da je bez duga i da pokriva 
izdatke primljenom svotom, već da, 
od te svote i nešto uštedi, pa makar 
■malo, jer^ nitko ne zna, ikakva ga bu- 
dućnost čeka, te kakve nenadane po- 
trebe i izdaci ga čekaju. Veli, naro- 
dna poslovica: »Čuvaj bijele novce za 
crne dane.« iPa ako nas Božja Provid- 
nost i očuva od Takvih crnih dana, 
kao što je bolapt, ^mrt, poižar, otpust 
iz službe i drjge nesreće, ipak nikad 
nije na odme^pšte^teni novac. 

Brižan otac i dobra majka uzgajat 
će već kod male djece tu veliku i li- 
jepu krepost — štedljivost: uzgajati 
djecu, da cijene vrijednost novca. Pri- 
me li djeca u mladosti klicu i pravi 
smisao za štednju, pa bilo da raspo- 
lažu najmanjom svotom novca, znat 
će i, htjet će, kad odrastu, pametno 
gospodariti i štedjeti. 

Da, vremena su teška, a žena-đoma- 
ćica imađe veliku dužnost, da razbo- 
r tim upravljanjem svojim imetkom i 
štednjom u kućanstvu doprinese za 
jačanje narodnog gospodarstva, općeg 
blagostanja, jer to ona može kao svi- 
jesna i štedljiva žena, kao majka i 
duša svake obitelji. 

To ona može i treba da učini! 

M. C v e t k o v i ć 


Rukavice Čarape Kupaći kostimi 

najukusnije izradbe i boje 

Novost: kuponi sa *10^-20^ popusta 

„CEOM", Zagreb 

GUNDULiĆEVA (JL. 5 i PRAŠKA (JL. 6 


Kozmeiika 

Dvije vježbe svagdanje gimnastike. 

Što sve danas žene ne poduzimlju, da 
zadrže vitku liniju i gipkoću tijela. 
Kad bi morale za kaznu raditi one 
teške i naporne vježbe, koje rade če- 
sto iz obijesti, držale bi se vrlo ne- 
sretnima. Ali i tjelesne vježbe imaju 
svoje dobre strane, ako se ne pretje- 
ruju, a preporučuju se svima onima, 
koji više sjede, a manje se kreću. 
Svatko treba doista paziti, da se je- 
dnoličnim radom i kretnjama ne raz- 
vijaju samo neki dijelovi tijela, a dru- 
gi da se zanemaruju. To nije štetno 
možda samo po ljepotu i liniju, nego 
često još više škodi zdravlju. 

•Evo dvije jednostavne kretnje koje 
treba svaki dan izvesti najmanje de- 
set puta. I. Ruke stoje uz bok, noge 
skupa, oštrom kretnjom dignemo ru- 
ke nad glavu i dignemo se na prste. 
II. Ruke su gore, sagnemo se i prsti- 
ma dotičemo tla. 1. M. 

Njega zubi. Primitivni ljudi, koji se 
većinom hrane prostom hranom, ri- 
jetko kada imaju pokvarene zube. To 
je stoga, što prosta hrana sama sobom 
čisti zube. Uživanjem šećera, čokola- 
de, bijelog kruha i t. d. nastanjuju se 
u ustima bakterije, koje su uzročnik 
nevaljalih zubi. Tome se može izbjeći 
samo valjanom njegom zubi. Njega 
zubi nije samo uvjet zdravlja, nego su 
samo zdravi zubi ujedno i lijepi. A 
ružni zubi osobito kod žene mnogo 
kvare cijeli njen izgled. Zube treba 
njegovati već od ranog djetinstva. Di- 
jete mora ispirati usta mlakom vo- 
dom, kojoj smo primiješali nešto malo 
francuske rakije (Franzbrandwein) ili 
vodenog superoksida. Zubna kefica 
ne smije biti premekana. Njom mora- 
mo zube dobro iskefati izvana i iz- 
nutra. Najbolje je sredstvo za čišće- 
nje zubi izubni prašak ili dobra zubna 
pasta. Zube treba čistiti dnevno dva*- 
put: jutrom i večerom poslije večere. 
Pokvarene zube treba odmak dati po- 
praviti, jer nije lijepo vidjeti čeljade 
pokvarenih zubi, a to je također i 
zdravlju škodljivo. Mnoge se bolesti 
rađaju uslijed nevaljalih zubi. I. S. 


TORBICE 

Fuzy-Klovč©zi 

u svim veličinama 

TORBE ZA SPISE (AKTEHTAŠE), NOVČARKE, TORBICE 

za dame i sve vrsti kožnate robe 
Sada: 

Nova zgrada Zaklade, 

ugao Ilice i baruna Jelačića. 

Zdravlje 

Uživanje svježeg voća. Prije nego 
što ćemo jesti voće, treba ga očistiti. 
Obično se na voću nalazi prašina, 
ostaci od" zareznika ili od drugih ži- 
votinjica, škodljive gljivice i t. d., a 
to treba prije uživanja ukloniti s vo- 
ća. Tvrđe voće kao jabuke, kruške, 
•šljive i t. d. treba prije upotrebe otrti 
'čistom krpom. Mekano voiće, kao što 
su razne jagode, treba na kratak čas 
umočiti u vodu. Ako gulimo voće, 
onda ga treba oguliti posve tanko, 
jer se baš ispod ljuske nalazi ponaj- 
bolja hrana. Iza jela voća ne pij vo- 
de, jer to tijelo teško podnosi, pa bi- 
smo mogli oboljeti. Posve hladno vo- 
će treba prije uživanja malo otopliti, 
jer nam odveć hladno voće kvari že- 
ludac i zube. Ne smijemo na jednoć 
jesti premnogo voća, jer nam i to mo- 
že naškoditi. I. S. 

Krivotvorenje lijekova. Liječnici dr- 
že, da su nadriliječnici i nesavjesni 
ljekarnici najveći neprijatelji ljudskog 
zdravlja. Tko još nije čuo tužbu na 
nesavjesnost ljekarnika, koji često ne 
drže na skladištu niti najpotrebnijih 
lijekova kao što su Chinin, Digitalis, 
•čisti Alkohol i t. d., ali zato su im la- 
dice i izlozi puni različitih pudera, 
crvenila za usta, krema za poljepša- 
vanje, čudotvornih vodica za porast 
kose, kefica za zube, sapuna i slične 
galanterijske robe. Zar ima bolesnika, 
koji još nije poslao u veći, grad po 
lijek, jer svojem domaćem ljekarniku 
ne vjeruje, hoće li mu izdati lijek to- 
čno po liječničkom receptu? To su 
na žalost .činjenice, koje bacaju ružno 
svijetlo na ljekarnika. Radi učestalih 
pritužbi protiv nesavjesnih ljekarnika, 
provedena je nedavno kemijska kon- 
trola lijekova izdanih od javnih lje- 
karna u čeihoslovačkoj, pa se usta- 
novilo, da od G00 revidiranih lijekova 
samo 310 odgovara posve liječničkom 


CISTOCA LICA 

Lice, koje je puno bobuljica, prištića, 
lišaja i sunčanih pjega, dokazuje 
premalo njege i pažnje za njega 



Čisto lice 


Nečisto lice 


Slike pokazuju, kako se dade nečisto i zane- 
mareno lice gospođa ili gospode sa njegom 
opet očistiti, poljepšati i da se samo malo 
dnevno uzme vremena za njegu lica. Ako 
je lice suho, tad valja da se upotrebi masna 

Cijena lončiću 
Din 15*— 


Liljan sapun 
Din 10*- 


MANDULA 

pomada za lice 

Proizvodi i u promet stavlja stara 
KAPTOLSKA LJEKARNA SV. MARIJE 
osnovana god. 1599. Vlatko Bartulić, 
Zagreb, Dolac kraj Tržnice. Dobiva se 
u svakoj ljekarni 


receptu, dok su 143 lijeka krivotvo- 
rena očito iz želje za dobitkom, te 
nikako ne odgovaraju količini, koja je 
propisana od liječnika. Od 7 ljekarna 
u Levoči nijedna nije izdala lijek to- 
čno po receptu, već su svagdje ana- 
lizom nađene manje doze. Neke su 
ljekarne darivale svojim mušterijama 
uz krivotvorene lijekove još i sapun, 
šampon za pranje kose i druge sit- 
nice, pa se dogodilo čak i to, da su 
neki neupućeni bolesnici pojeli šam- 
pon, držeći ga za medicinu. Vlasti u 
Čeihoslovačkoj strogo paze na rad 
ljekarnika, te su neki ljekarnici zbog 
prevare zatvoreni. Narod je oštećen 
za nekoliko stotina tisuća, narodno 
izdravlje trpi zbog nepovjerenja u 
ljekarne, a sve to tjera ljude u na- 
ručje nadrilijećnika. Dr J. K. 

Jelovnik 

Riža s narančinim sokom. Operi 14 
dkg riže i prelij vrelom vodom, pa 
ocijedi. Metni je /zatim u posudu, na- 
lij V\ litre mlijeka, stavi u to malo 
maslaca, šećeia namočenog u soku od 

1 naranče i kuhaj sve, dok riža ne 
omekša. Zatim pusti da ohladi. Kad 
je ohladila, primiješaj sok od 2 na- 
ranče, smjesti rižu visoko na ravnoj 
zdjeli, prelij čvrstim snijegom od 2 
bjelanjka i malo šećera, te metni još 
jedan čas u pečenjaru da odozgo po- 
žuti. 

Naduvak od limuna. (Za bolesnike). 
Miješaj na pari 3/4 dkg šećera, kavi- 
nu žličicu limunova soka, malo nari- 
bane limunove kore i 2 žumanjka i 
V dkg brašna, dok to ne zgusne. Za- 
tim pusti da ohladi. U tu hladnu smje- 
su primiješaj 1 žumanjak i snijeg od 

2 bjelanjka. To tijesto tada uspi u 
manji brašnom flfcipan oblik i ku- 
haj u pari ćetvrj^Mk 

Puding. (Za boMlij^čnu kuru male 
djece). Kuhaj pdllfe’apiy dkg grisa u 
V 2 litre vode. UnBša|p žumanjak sa 
4 dkg šećera, a^F Djelanjka načini 
snijeg. Sve skupa smiješaj i kuhaj u 
obliku pola sata. (Djetetu se može 
davati tako, da se razrijeđi u ruskom 
čaju.) S. A. 

Majka i dijete 

Dječja stolica. Probava se kod do- 
jenčeta sudi u mnogom po njegovoj 
stolici. Dojenče, koje majka doji, ima 
redovito jedan do dva puta stolicu na 
dan. Kod djeteta, koje se hrani iz bo- 
čice, obično se misli, da treba više 
paziti na to, da stolica bude redovita, 
nego li kod djeteta s prsiju. Ali ne 
znači to, da se može kod djeteta s pr- 
siju probava i stolica uzeti na laku 
ruku, pa ako je poremećena, pouzda- 
vati se u to, da će već sama po sebi 
opet doći u red. Ako sa stolicom ne- 
što nije u redu — bilo da je prečesta 
ili da je pretvrda te previše zapinje 
— treba svakako pitati liječnika za 
savjet. Stolica se regulira načinom i 
vrstom hrane. Majka, koja doji di- 
jete, mora i sama svoju hranu ude- 
šavati prema tome, kako to djetetu 
najviše prija: mora i sama paziti, da 
ima redovitu i urednu stolicu, pa to 
ne ostaje bez utjecaja i na dijete. Kod 


djeteta, koje se hrani iz bočice, treba, 
ako je prečesta stolica, mjesto ko- 
jeg obroka dosadašnje hrane dati dje- 
tetu kakav čaj bez šećera (sa saha- 
rinom). Ako je tvrda stolica, nemoj- 
mo se zadovoljiti samo svagdanjim 
klistiranjem, nego tražimo upute od 
liječnika. Mnogo puta će poremećenje 
stolice samo od sebe proći, ali često 
može biti čekanjem na to, da samo 
od sebe prođe, promašen dragocjen 
čas, koji je i te kako važan za oču- 
vanje dojenčetova zdravlja. Dr E. N. 

Sa sviju strana 

Žene sa najviše djece. Godine 1503. 
umrla je u Bonningheimu u Wiir- 
tembergu neka žena Barbara Stratz- 
mann, koja je imala pedeset i troje 
djece. Od tih je bilo 38 sinova i pet- 
naest kćeri. Osamnaestero djece ima- 
la je kao samce, a ostale po trojke 
i četvorke. Isto tako je i neka Au- 
strijanka Bernharda Scheinberg bila 
majka od šezdeset i devetro djece. 
Ona je četiri puta imala četvorke, 
sedamput trojke, šesnaest puta dvoj- 
ke i jedamput samo jedno dijete. 
Švicarka Regula Egli imala je za vri- 
jeme tridesetgodiišnjeg bračnog ži- 
vota 21 dijete. Jedan nevjerojatan 
primjer majke s velikim brojem djece 
spominje Zedlerov Veliki univerzal- 
ni leksikon iz g. 1739. te veli, d a je 
neka majka u trinaestom stoljeću 
imala 364 djece, što je, razumije se, 
samo priča. 

Radije napušta službu, nego da se 
ženi. Mussolini je u Italiji izdao na- 
redbu, da svi državni namještenici 
treba da. budu oženjeni, inače da će 
izgubiti službu. Međutim toj naredbi 
usprotivio se i sam osobni tajnik Mus- 
solinijev Chiavolini, koji je izjavio, 
da je za Mussolinija spreman život 
dati, ali u brak da ne će da stupi. 
Kad je Mussolini ponovo zatražio, 
od njega, da se podvrgne naredbi, 
Chiavolini je napuštio službu Mus- 
solinijeva tajnika. Taj mora da ima 
užasan strah od žene! 


Naša prednost 

uvijek najveći izbor 

V 

Stofova 

za kapute, haljine 
i kostime 

Svila , pribori 

Pomodna kuća 


ec 



Radićeva ulica brof 1 

ŽENA U DANAŠNJOJ RUSIJI 


Dolazak boljševika na vlast u 
Rusiji potpuno je izmijenio do- 
tadašnje društveno uređenje. Ta 
promjena znatno je djelovala i 
na bivšu rusku ženu te ju je u 
mnogočem izmijenila. Dok je 
žena bivše Rusije najveći dio 
svoga života posvetila kući, obi- 
telji i odgoju djece, sovjetska 
žena smatra takov život rop- 
stvom i zanatom nedostojnim 
ženskog spola. Ovom prevratni- 
čkom mišljenju znatno* je prido- 
nijela sadašnji sovjetski posla- 
nik u Švedskoj gđa Kolontajeva, 
koja je već g. 1917. iznijela u 
javnost t. zv. »pet uvjeta za pot- 
puno oslobođenje žene«. Ti su 
uvjeti: 1. ravnopravnost žene u 
radu, 2. oslobođenje od domaćeg 
ognjišta, 3. oslobođenje od od- 
gajanja djece, 4. pravo žene na 
potpuno oslobođenje od mate- 
rinstva i 5. lakoća rastave braka. 

Svaki od ovih pet uvjeta, koje 
je odmah na početku revolucije 
postavila Kolontajeva, provodi se 
dosljedno u praktičnom životu. 
Tako je ravnopravnost žene u 
radu, što sadržava prvi uvjet, 
provedena tako dosljedno, da se 
suvremena sovjetska žena nalazi 
i na takvim položajima, na koji- 
ma uistinu ne bi smjela biti. Ta- 
ko se na pr. nalazi i na teškom 
radu u podzemnim rudnicima i 
obavlja poslove, od kojih su že- 


ne u ostalim kulturnim državama 
zaštićene posebnim zakonima. 

Drugi uvjet, oslobođenje od 
domaćeg ognjišta, provodi se na 
taj način, da se osnivaju javne 
kuhinje, dok se kuće za stanova- 
nje grade obično tako, da nema 
induvidualnih kuhinja. Međutim 
tome uvjetu nije odgovoreno 
onako*, kako je to zamislila Ko- 
lontajeva. Ponaj pri j e kvaliteta 
takovih javnih kuhinja je vrlo 
niskog stupnja. Osim toga ima- 
de žena, koje su sv* jesne svoga 
pravog poziva u obitelji, pa na- 
stoje, da na bilo koji način urede 
vlastitu kuhinju i da se što više 
posvete porodici, koja je inače 
u sovjetskom savezu temeljito 
oslabljena i izobličena. 

Treći uvjet, oslobođenje žene 
od odgoja djece, upravo je pro- 
tuprirodan. Prema mišljenju Ko- 
lontajevu treba* dijete od dana 
poroda da polaska u školu pre- 
dati u ruke »stručnjaka-pedago- 
ga«. Sovjetsko dijete treba da 
prođe sve stupnjeve odgoja, dok 
ne postane čovjek, koji »kolek- 
tivno misli«. Majci je dužnost, 
da dade djetetu život i time je, 
po sovjetskom shvaćanju, ispu- 
nila svoju dužnost prema drža- 
vi. Taj treći uvjet nastoji se pro- 
vesti u život punoću velikog pri- 
tiska, ali uria|K tome imade do- 
sada malg$uš|S|£ha. Na putu ta- 


kvom uspjehu stoji nedostatak 
materijalnih sredstava kao i ne- 
dostatak sposobnih ljudi za od- 
goj djece, a najposlije se i maj- 
ke ustežu da djecu povjere sla- 
bim sovjetskim institucijama. Ni 
same komunističke prvakinje se 
toga ne drže. 

Četvrti uvjet za oslobođenje 
žene od materinstva traži pravo 
na legalni pobačaj. Ovim pra- 
vom su se žene obilno služile u 
vrijeme ratnog komunizma, kad 
su ih bile pune sve sovjetske bol- 
nice. Sada sve više protiv tog 
»prava« žene protestiraju, što je 
znak, da se žena ne može oteti 
svom prvotnom pozivu, koji joj 
je priroda namijenila. Tako je 
već sada broj pobačaja u sovjet- 
skoj Rusiji sve manji. 

Peti uvjet, lakoća rastave, imao 
je ipak najviše zapreka. Da žena 
može ostaviti u svakom času mu- 
ža, na oko je laka stvar, ali se 
pita, što će biti s djecom. Kolon- 
tajeva nema toliko ustanova, u 
koje bi mogla smjestiti djecu to- 
likih neuspjelih brakova. Isto ta- 
ko alimentacija ne rješava pita- 
nje, jer nije djeci dosta materi- 
jalno osiguranje, nego im treba 
roditeljska ljubav. To sve više 
shvaća i suvremena sovjetska že- 
na. Prema tome boljševici nijesu 
uspjeli da s postavljanjem žena 
na položaj, na koji ne spada, pro- 
mijene i njezinu dušu. Ona je 
uvijek ostala ženska i materinska. 

R. T. 


Problem broj 14 



Mat u 2 poteza. (Smith) 


ZA 10 DINARA VAŠE DIJETE KROZ 
ČITAVU ŠKOLSKU GODINU PRIMA 
»MALU MLADOST«! 



Zastupstvo: »JUGEFA« k. d.. Zagreb. Gajeva 32. Oglas registr. pod S. Br. 437 od 10. L 1934. 

Narodne igre 


IGRA PRSTENKA 


Dvojica najvještijih igrača podijele sve igrače 
na dvije protivne stranke, te je jedna uz jednoga, 
a druga uz drugog igrača. Kad su se tako razdi- 
jelile, zasjedaju u kolo na pod, koji je pokriven 
ćilimom ili kakvom drugom prostirkom, i uzmu 
12 kapa i jedan prsten. Jedan igrač uzme prsten, 
sakriva ga pod sve kape i ostavi ga pod jednom. 
Prsten se krije na taj način, da ga onaj, koji ga 
krije, drži u zatvorenoj ruci i podvlači ruku pod 
svaku kapu, te oprezno spusti prsten pod jednu 
kapu. Kad je tako izredao sve kape, onda još 
uvijek drži zatvorenu ruku, a protivna stranka 
pogađa, gdje je prsten. Pošto su svi igrači rekli 
svoje mišljenje, pod kojom se kapom nalazi 
prsten, najvještijii igrač digne onu kapu, pod 
kojom drži da je prsten. Ako je prsten zbilja 
našao pod prvom kapom, onda on i njegova 
stranka dobivaju igru i prsten, te će ga sad oni 
sakrivati. A ako ga ne nađu pod prvom kapom, 
dižu po redu kape, i ove prazne kape, kod kojima 
nisu našli prstena, zovu se »boš«. Ako se prsten 
nađe kasnije pod kojim »bošem«, onda se izbroje 
nedignute kape, dodaje im se ona, koja je dig- 
nuta prva, i oni su dobili toliko. 

Odmah na početku igre pita se: »Voliš li pr- 
sten ili 12 kapa?« te onaj, koji odabere prsten, 
ima pravo da ga sakriva pod kape, a drugi zato 
broje sebi odmah 12. Ako se prsten ne nađe, a 
ostale su samo još 3 kape, onda protivna stranka 
' koja diže kape bira sebi jednu kapu govoreći: 
»Ova je naša«, a druge 2 ostavlja. Ako je pod 
tom kapom prsten, onda ga dobivaju, a ako ne, 
prsten ostaje kod onih, koji su ga dijelili, i oni 
sebi broje tri i počinju opet kriti prsten. Tako 
■ k se prsten naizmjence krije i traži, a uvijek se 


* Kućna sijela drže se još i danas u mnogim našim 

krajevima. Ta sijela su večernji, sastanci, ikoje posje- 

ćuju i stariji i mladež. Sijeli se obično nedjeljom i blag- 
danom, ali nekad i radnim danom, a sijelo traje obično 
od 8 sati uveče do pola noći, a nekad i do -zore. Domaća 
čeljad iz kuće, u Ikojoj se sijeli, brine se, da gosti — 
sijeldžije — budu lijepo dočekani i počašćeni, a po- 
dvore ih obično voćem, kavom i vinom, a nekad i, suv 
džukom i pečenicom. Dok stariji vode ozbiljnije raz- 
govore, dotle se mladež zabavlja pjesmom i igrom. Naj- 
običnije igre, koje su se u Livnu u Bosni sačuvale još 
od davnine do danas jesu: prstenak, tura, pošaporac i 
komin, purke, tikava, ajto-dajto. Te ćemo igre opisati 
po redu u »Obitelji«, da ih mogu naučiti naši čitatelji i 
unijeti u one krajeve, gdje dosad nisu bile poznate. One 
će napose dobro doći različitim društvima te učiteljima 
i učiteljicama, koji ih mogu pokazati svojim učenicima 
i seljacima. 


■broje one kape, koje su ostale nedignute, kad se 
prsten našao pod »-bošem«. Ona stranka, koja 
bude prva došla do broja sto i jedan (101), do- 
biva čitavu igru. 

Kad se pri dizanju kapa prsten nađe pod prvom 
kapom, onda se kaže: »Udario je na patka«, i 
broji- se 10. 

Pri igri sjede igrači tako da pola bola čini je- 
dna stranka, a pola druga-. Prsten se može kriti 
i pod fildžane (šalice za crnu kavu). Tada se fil- 
džani poredaju na jedan poslužavnik, a prsten se 
sakriva u drugoj pokraj noj sobi, da se po zveku 
ne bi odmah poznalo, pod kojim je filažanom 
prsten sakriven. ANĐELKA KAIĆ 


Pohod na pasijske igre 
u Oberammergau 

Ovog se ljeta daju u Oberammergau-u opet 
slavne pasijske igre. Kao što je g. 1930. Jeronim- 
ski Putnički Odbor vodio pohod na tadanje pa- 
sijske igre u Oberammergau, tako će povesti 
ovog ljeta. Taj pohod će biti početkom srpnja 
s ovim rasporedom: 

3. VII. odlazak iz Zagreba u 5.20 sati 

dolazak u Salzburg u 16.15 sati 

4. VI. odlazak iz Salzburga u 8. 57 sati 

dolazak u Munchen u 12.50 sati 

4., 5., 6. boravak u Munchenu i razgledavanje zna- 
menitosti. 

7. VII. odlazak iz Munc-hena u 5 sati 

dolazak u Oberammergau u 7.35 sati 
boravak u Oberammergau-u i okolici, 
odlazak iz Oberammergau-a u 18 sati 
dolazak u Innsbruck u 23 sata 
razgledavanje Innsbrucka, uspon na Ha- 
felekar, i zatim 

odlazak iz Innsbrucka u 22.50 sati 
dolazak u Zagreb u 11.50 sati. 

CIJENA DINARA 2.800.— 

U toj je cijeni sadržano, vlak III. razred od Za- 
greba i natrag do Zagreba, stan i hrana u gra- 
dovima, gdje se spava, prenos prtljage i sve na- 
pojnice. Ulaznice za pasijske igre kao i ulaznice 
za razne muzeje plaća svaki sam. 

Prijave se primaju do 15. lipnja. Sa prijavom 
treba poslati kaparu od 1.000 dinara. Putnica će 
biti zajednička. 

Sve prijave kao i kaparu treba slati na Jero- 
nimski Putnički Odbor, Zagreb, trg Kralja To- 
mislava 21. 



7. i 8. 
VII. 


VII. 


0. VIII. 


Ilica 128 A aicAtit 

u vlastitoj kući, 

Ilica 128 - telef * * ***” 23 ? iucabs 


Besplatan pogreb 

možete dobiti, ako se začlanite u 
„Posmrtnu Zadrugu Sv. Josipa" uz 
neznatan mjesečni doprinos. Mislite 
za vremena na posljednje stvari. 

Posmrtna Zadruga Sv. Josipa 
Nikolićeva 5, 1. Zagreb, Telef. 84-44 


KREVETI željezni, mjedeni i osta- 
lo čelično pokućtvo nabavit ćete 
najsolidnije i najjeftinije kod proiz- 
vađača : 

FILIP BAUM, ZAGREB 

Tel. 83-60 1. Dežmana 1 (Prolaz TušHanac) 

Te & vam popiato-? 


Na sudu. Sudac: »Vi dakle prizna- 
jete, đa ste revolver ukrali?« 

Optuženi: »Jest! Ali, gospodine 
suce, dajem vam poštenu riječ, da sam 
to učinio' samo 1 zato, jer sam nakanio, 
da se ustrijelim.« 

Suda c: »Koješta! A zašto ste onda 
revolver odmah založili?« 

O p t už em i: »No, gospodine suče, 
pa ja sam si morao nekako pribaviti 
novac za patrone!« 

Čudan običaj. A.: »Moja žena ima 
strašno čudan običaj, da nikad prije 
ponoći ne legne u krevet, i ne može 
se nikako od toga odučiti.« 

iB.: »Pa šta radi tako dugo?« 

A.: (»Čeka mene, dok kući dođem.« 

Šta će... Udovici Zden'ki najednom 
je silno pozlilo i ona sva zaprepašćena 
zapita svoju sluškinju: 

»A joj, Barice! Šta li ću započeti, 
ako umrem? . . .« 

Jednostavno. Željeznički kondukter 
u brzom vozu pregledava putnicima 
.karte i pregledavši kartu jedne selja- 
kinje, reče joj: 

»Vaša karta ne vrijedi, za brzi, već 
za putnički voz.« 

»Pak onda?... Recite jednostavno 
mašinisti, da vozi polaganije!« 

Plesni razgovor. Plesač (za vri- 
jeme plesa svojoj plesačici): »Uh! Ja 
se već znojim kao konj, a vi ne, go- 
spođice?« 

Plesačica: »Ne! Ja sam naime 
od drugoga spola!« 

Eto na! »Što vi držite o knjigovođi 
Tićalku?« 

»To je jednostavni glupan.« 

»On je naime nakanio oženiti moju 
kćer.« 

»Eto vam .ga na!! Nisam li vam re- 
kao? . . . « 

Na telefonu. »Halo! Ovdje Čavlek. 
A tko je tamo?« 

»Braća Smeđić.« 

»Ali koji?« 

»Braća Smeđić.« 

»Nb đa, to sam <već čuo. Samo sam 
htio znati: govorim li s vama ili s va- 
šim bratom?« 

»S mojim bratom.« 

»E, onda oprostite! Ja sam naime 
; htio igovoriti s vama . . .« 


Užasno. Otac (isinu): »Zar se ne 
stiđiišv, đa ni ne znaš, tko je bio Ko- 
lumbo? Ta to 1 'je užasno! I ti hoćeš da 
budeš sin trgovca is jajima?!...« 

Djeca. Božica: »Zašto ti, Zlatice, 
čuvaš sve te svoje lutkice?« 

Zlatica: »Da bi ih mogla dati 
svojoj budućoj djeci!« 

Božica: »No ako ih ne budeš 
imala?« 

Zlatica: »Onda ću ih dati — svo- 
joj unučadi!« 

Iz malog oglasnika. »Stan. Iznaj- 
mljuje se lijepo uređen stan, osobito 
zgodan za studente, jer se u pokraj - 
noj sobi loži peć.« 

Ne zna. »A da li će me gospođica, 
koju mi preporučujete, i ljubiti?« 

»To ne znam, jer ja sam posrednik 
za ženidbu i udaju, a ne za ljubav.« 

Zaboravljivost. P r od e s o. r: »Što 
dakle želite od mene?« 

Došlj ak: »Pa vi ste me pozvali, 
da dođem u -četiri sata ovamo!« 

Profesor: »Aha! To ste vi on- 
da onaj uzao na mom džepnom 
rupcu!« 

Nije rastrešen: Profesor: »Vi- 
diš, draga, da nisam uvijek tako ra- 
strešen, kakvim me ti držiš. Danas, 
na primjer, donio sam svoj kišobran 
opet kući.« 

Sup ruga: »Pa danas kišobran 
uopće nisi ni ponio od kuće.« 


Iz jedne redakcije. »Hallo! ... Je li 
tamo društvo za spašavanje?... Mo- 
limo vas, ima li šta nova?... Dakle 
ništa?... A ima li možda izgleda, da 
će se naskoro desiti nešto nova?« 

Moderno. Redar (zaustavljajući 
skitnicu): »Kuda?« 



»Idem po poslu?« 
šta ste vi?« 
»Loncokrpa«. 
kav loncokrpa! Gdje 
"a nemate uza se ni 


S k i t n i ( 

R e d a: j 
Skit] 

Red; 
vam je 

komad^^^^^ 

S ik i »Dozvolite!) . .. . Sada, 

kad imadS^P&jav bez žica, može isto 
tako biti i loncokrpa bez žice . . .« 

Kod gimnastike. Profesor gi- 
mnastike: »Čujete Vi tamo! Vi 
stupate i dižete noge, kao da na sva- 
kom kurjem oku nosite — monokl . .. « 


1. Pobožna je priča, da je neki 
evanđelist naslikao Majku Božju. Koji 
je to evanđelist? 

2. Tko su bili venturini? 

3. Čime su stari Grci usmrćivali zlo- 
čince? 

4. Grčki je mudrac Sokrat morao, 
krivo optužen i nd smrt osuđen, ispiti 
pehar otrova. Znade li se, koji je to 
otrov bio? 

5. Što je po zvanju madžarski dr- 
žavni namjesnik Nikola Horthi? 

6. Čija je bila prva trgovačka pod- 
mornica? 

7. Tko je gotskom građevinskom 
slogu dao to ime? Zašto? 

ODGOVORI IZ PROŠLOG BROJA 

1. Adam Zrinski, sin Nikole Zrin- 
skoga, poginuo je 19. kolovoza 1691. 
u boju s Turcima kraj Slankamena. 
Umro je pogođen »straga«, naime iz 
redova njemačke vojske. 

2. Malena samostalna španjolska dr- 
žava Anđorra nema svoj novac. Služi 
se španjolskim i francuskim novcima 

3. Po grčkoj je priči Heraklo pro- 
bio tijesno Gibraltar. Zato se tijesno 
u prošlosti i nazivaše Herkulova vrata 

4. Tunika, košulja kratkih rukava, 
bijaše u rimskih senatora crveno po- 
rubljena. 

5. »Vojska broda« je hrvatski naro- 
dni naziv za posadu na brodu. 

6. Ime Hanze, saveza trgovačkih po- 
morskih, a: kasnije i kopnenih grado- 
va sjeverne Evrope u srednjem vi ; ' 
iku, ili je gotskog korjena, a 
»sajam«, ili njemačkog, gdje bi zna- 
čilo: »savez«. Neki izvode ovo ime i 
od riječi: »an See« (hrvatski: »na mo- 
ru«) ili od »an See Steden« (hrvatski: 
»gradovi na moru«). 

7. Grad je Gdansko (njemački: Dan- 
zig), stari hanzeatski grad, po mirov- . 
nim ugovorima poslije svjetskog ra-ta 
bio’ proglašen slobodnim gradom, dr- 
žavicom, pod zaštitom društva naroda. 

M. T. M. 

SVAKO DOBRO DIJETE TREBA DA 
PRIMA NAJLJEPŠI DJEČJI ČASOPIS 

»MACU M£ADOST< t 


DOBRIJAN I SAG 



Sa čikom se pogodila 
•neka baka stara, 
da joj jedan sag ispraši 
Za deset dinara. 



A naš čika svašta znade 
raditi bez muke: 
i taj će mu novi poso 
teći ko iz ruke. 



Sag je čika namjestio, 
batine se maši, 
pa udrio nemilice 
da se sve već praši . . . 



Vuče desno, vuče lijevo 
i nemilo mlati, 
na koncu će sag taj sku 
morati da plati... 





